Cadillac će postati vodeći električni brend u gami General Motorsa\n12 Jan 2019 - 17:28 Vesti Link\nGeneral Motors je pred početak sajma automobila u Detroitu najavio i da će Cadillac postati njihov vodeći električni brend, u pokušaju da privuče kupce koji su zainteresovani za Teslu i buduće nemačke EV premium modele.\nTakođe je potvrđeno da General Motors planira novu modularnu platformu za električne automobile, a upravo Cadillac će biti prvi koji će predstaviti svoj električni model baziran na toj platformi (dizajnirana za konfiguracije sa prednjim, zadnjim i pogonom na sva četiri točka, uz autonomuju veću od 300 milja / 483 km).\nPlatforma će biti spremna do 2021. godine, kada će se najverovatnije i pojaviti novi Cadillac.\nGeneral Motors je još 2017. godine najavio da do 2023. planira lansiranje 20 električnih modela, ali i one sa gorivim ćelijama. Pomenuta nova platforma će biti upotrebljena za bar 9 od tih 20 budućih modela.\nCadillac će sa novom strategijom pokušati da privuče kupce električnih vozila u Kini, ali i na domaćem, američkom tržištu. S tim u vezi treba podsetiti da je kompanija Tesla prošle godine prodala 191.627 svojih električnih automobila u SAD-u, dok je Cadillac tamo prodao ukupno 154.702 automobila.


Crnogorsko državljanstvo dobilo 48 aplikanata i njihove porodice – Mladi Nikšića\nCrnogorsko državljanstvo dobilo 48 aplikanata i njihove porodice\nZa devet mjeseci tekuće godine Vlada Crne Gore je dodijelila ekonomske pasoše za 48 aplikanata i 118 članova njihove porodice, koji su dobili crnogorsko državljanstvo radi realizacije posebnog programa ulaganja od posebnog značaja za privredni i ekonomski interes Crne Gore, saopšteno je iz Centra za građanske slobode (CEGAS).\nKako su kazali, Ministarstvu unutrašnjih poslova dostavljeno je 130 Predloga za prijem aplikanata i članova njihovih porodica u crnogorsko državljanstvo ( 130 aplikanata i 308 članova njihovih porodica).\n“Od strane Ministartva unutrašnjih poslova , pozitivno je riješeno 166 rješenja, od čega su 48 rješenja za aplikante i 118 pozitivnih rješenja za članove njihovih porodica. U odnosu na ranije godine ovaj broj čini veću cifru, a podjetićemo da su ranije donošena rješenja i mišljenja po navedenoj Odluci bila sporna, kako za stručnu tako i za cjelokupnu javnost. Ranije donošena rješenja i mišljenja u svom obrazloženju nijesu imala jasno navedene kriterijume na osnovu kojih bi se moglo utvrditi zašto određena lica imaju pravo na apliciranje a na kraju i dobijanje crnogorskog državljanstva”, navode iz CEGAS-a.\nKako su kazali, obratili su se MUP-u Crne Gore, sa Zahtjevom za slobodan pristup informaciji, kako bi imali na uvid predlog, mišljenja i rješenja, pa će nakon dobijenog odgovora o tome obavijestiti javnost.\n“U cilju transparentnosti rada Direktorata za upravne poslove, državljanstvo i strance, bilo bi krajnje dobro da se sva rješenja i mišljenja nalaze na sajtu Ministartva unutrašnjih poslova Crne Gore, vodeći se računa o zaštiti podataka o ličnosti”, zaključeno je saopštenju.\nRevakcinisano 47,1 odsto punoljetnog stanovništva\nPreminulo devet osoba, 309 novozaraženih


Derbi Moravac - Temnić 1924 2:0, Vlasina poražena u Lebanu - Vlasotince InfoDesk\nDerbi Moravac – Temnić 1924 2:0, Vlasina poražena u Lebanu\nLider na srpskoligaškom ,,Istoku“, ekipa Temnića 1924 iz Varvarina najzad je poražena. U direktnom duelu, u derbiju prolećne sezone u Mrštanu, sa drugoplasiranom ekipom Moravca Orion bili su potpuno nadigrani i četa trenera Jovana Stankovića na pravi način je istakli svoju kandidaturu za juriš na sam vrh tabele srspskoligaškog „Istoka“.\nIzuzetno hladno vreme bilo je glavni razlog da je derbi videlo samo blizu 300 gledalaca, koji su videli čvrstu i borbenu utakmicu, i rano vođstvo domaćina još u samom začetku meča. Spretni Stefanović već u 3. mninutu pogodio je mrežu gostiju, da bi konačan rezultata postavio Nikolić u 67. minutu posle akcije celog napadačkog reda domaćina. Narednog vikenda srpskoligaš iz Mrštana gostuje na vrućem terenu u Trsteniku protiv istoimene domaće ekipe. Ovaj meč je od posebne važnosti, u kome fudbaleri Moravca mora da daju sve od sebe, ukoliko žele da nastave poteru za ekipom iz Varvarina koja trenutno ima pet bodova viška.\nU derbiju Jablaničkog okruga u Lebanu domaći Radan bez mnogo problema stigao je do nova tri boda i pobede od 2:0 protiv neubedljive Vlasine iz Vlasotinca. Više je nego očigledno da su „Rosuljci“ u krizi, koja traje duže vreme. Nisu problem samo takmičarski rezultati već mnogo toga ne štima kako treba u klubu svetle i duge tradicije. Umesto da zbiju redove posle povratka na srpskoligašku fudbalsku scenu došlo je do krize u rukovođenju kluba, što se automatski odrazilo i na pravu atmosferu u takmičarskom pogonu i igrama fudbalera na terenu.\nNedeljna utakmica, i samo pobeda u duelu sa niškim Sinđelićem na legendarnoj „Rosulji“ je možda i poslednja prilika da se Vlasotinačnima produži nada u borbi za očuvanje srpskoligaškog statusa. Pod hitno mora da se učine napori kako bi se normalizovala situacija u klubu i da se ne bi još više urušavao ugled kluba, koji je itekako veliki i značajan u fudbalskoj Srbiji. A to je obaveza, pre svega one strukture ljudi koja je, u poslednjih nekoliko godina, silno želela da vodi klub. I kada su zagospodarili, u svim segmentima fudbalskom „Rosuljom“ stigao je u klub i fudbalski kancer koji (ni)je (ne)izlečiv, jer je u pitanju ljudski faktor. Vreme, međutim, u ovoj i ovakvoj situaciji nije saveznik fudbalskoj Vlasini, to moraju da znaju oni koji žele dobro klubu.\nJedinstvo iz Bošnjaca u ovom 18. kolu ostvarilo je najubedljiviju pobedu. Ekipa Radničkog iz Svilajnca potučena je do nogu sa ubedljivih 5:1. U narednom kolu srpskoligaš iz Bošnjaca gostuje u pregrađu Jagodine ekipi Tabane 1970.\nObjavljeno: 29.03.2017 | Autor: Vlastimir Stamenković


Međutim, on nije jedini koji je u sve ovo uključen, jer u javno-privatnim poslovima je cela porodica, od supruge Dragice, do sina Radomira, aktuelnog gradonačelnika Kragujevca.\nOsim toga što i dalje živi u državnoj vili na koju inače nema pravo, Nikolić se u poslednje vreme posvetio novom poslu, pored onoga koji obavlja kao prvi čovek Nacionalne kancelarije za saradnju sa Rusijom i Kinom.\nNaime, kako je "Blic" pre nekoliko dana pisao, nekadašnji predsednik Srbije je ušao u posao sa minihidroelektranama, od kojih je jedna već izgrađena na reci Panjici u Arilju, a druga bi trebalo da se gradi.\nIzvori "Blica" navode da su građani zbog divlje gradnje upravo na ovom mestu prijavljivali investitore, ali da inspekcija iz Arilja nije smela da postupi onako kako zakon nalaže.\nI to je samo deo priče o Nikolićima.\nPenzioner i "volonter"\nNakon što je završio mandat, i iako ima uslov za penziju, Nikolić ipak ostaje "u igri". Penziju prima, a u Kancelariji za saradnju sa Rusijom i Kinom radi "volonterski". Međutim, šta tačno, i sa kakvim rezultatima, nije poznato.\nIpak, ono što se zna jeste da je u Kancelariji zaposleno oko 30 ljudi, da su im kancelarije u centru grada, i da je njen prošlogodišnji budžet iznosio oko 50 miliona dinara.\nOno malo što javnost sazna, uglavnom se dešava preko saopštenja koja Kancelarija izdaje, i odnosi se na putovanja i sastanke Tomislava Nikolića u Kini i Rusiji, ali ništa konkretnije od toga.\nŽivot u državnoj vili\nJoš jedna stvar u vezi sa Tomislav Nikolićem zagolicala je srpsku javnost - kada je umesto da se iseli po prestanku predsedničkog mandata, ostao da živi u državnoj vili u Užičkoj 23 na Dedinju.\nI ne samo što i dalje u njoj živi sa suprugom, pored stana koji poseduje u glavnom gradu i kuće u svom rodnom mestu Bajčetini, već je ovaj objekat dok je on u njemu i renoviran, naravno novcem građana Srbije.\nVila u Užičkoj 23\nTender je raspisan u drugoj polovini 2017. godine, kojim se tražilo saniranje krovnog pokrivača, podkonstrukcije i unutrašnjosti pomoćnog objekta u ovom kompleksu u vrednosti od nekoliko miliona dinara.\nPre ovog renoviranja, takođe o trošku države, na istom mestu je renoviran i bazen, a plaćeno je i ispitivanje vode.\nPosebno treba napomenuti mesečne izdatke za funkcionisanje i održavanje vile od 800 kvadrata, koje u proseku staje oko 5.000 evra.\nFondacija pod velom tajne\nKada je reč o njegovoj najužoj porodici, ni tu nije situacija sjajna, jer i njihovi poslovi svako malo procure u javnost, uglavnom sa nekim problematičnim prizvukom.\nOn je oduvek pratio fondaciju Nikolićeve supruge Dragice, koja nikada nije obznanila ko su njeni donatori, i tako je od samog početka. Iako je novac skupljan, i iako je korišćen i za neke dobre stvari, tajna oko donatora i iznosa koje su donirali ostala je "zapečaćena".\nMediji su pisalo da su, recimo, donatori bile firme koje su potom izvodile radove na raznim projektima koje je finansirala upravo Fondacija. Zanimljivo je i da je Fondaciji Dragice Nikolić novac je uplaćivala i Srpska fabrika stakla iz Paraćina, i to u isto vreme dok je državi dugovala pare za struju i gas.\nRad Fondacije svojevremeno je "češljala" i Agencija za borbu protiv korupcije, ali nalazi nisu poznati. Inače, Fondacija je bila jedan od najvećih investitora kada je Kragujevac u pitanju, grad u kom je gradonačelnik Radomir Nikolić.\nPosao za prijateljice\nDa od poznastva sa Nikolićima itekako može biti koristi, svedoči i slučaj vlasnice agencije "Rojal turs" Dragice Pantović, čija agencija posluje sa Skupštinom Srbije.\nUpravo ova agencija, čija je vlasnija prijateljica Dragice Nikolić, u dva navrata birana kao najpovoljniji ponuđač za rezervacije i posredovanja u "obezbeđivanju avio-karata i hotelskog smeštaja na službenom putu u inostranstvu, i prevoza u zemlji i održavanja međunarodnih konferencija".\nMeđutim, kako je "Blic" pisao, ovaj posao je "Rojal tursu" donosio i vrlo dobru zaradu. Naime, izvori "Blica" su pojašnjavali kako je, ilustracije radi, za putovanje u Strazbur ova agencija ponudila smeštaj po ceni od 162,45 evra za noćenje i doručak, dok je istovremeno na jednom od sajtova za rezervisanje smeštaja stajala ponuda od 90 evra.\nCrkva u Bajčetini\nKtitor Crkve svetog Dimitrija u Bajčetini je upravo porodica Nikolić, što je sasvim u redu, da nije otvoreno pitanje od kog novca je finansirana njena izgradnja. Agencija za borbu protiv korupcije je najavljivala da će izgradnja crkve biti predmet provera koje se vrše u okviru praćenja imovine funkcionera.\nTokom više od tri godine gradnje, mediji su samo nagađali koliko koštaju radovi, pa se moglo pročitati da će Crkva Svetog Dimitrija biti podignut za milion evra, a da samo oslikavanje fresaka košta 350.000 evra. Crkvu je osveštao patrijarh Irinej, a izgrađena je u rodnom mestu Tomislava Nikolića.\nKako je "Blic" pisao nedavno, gradonačelnik Kragujevca i sin Tomislava Nikolića Radomir, obustavio je tender za održavanje higijene vredne 18 miliona dinara, da bi u pregovaračkom postupku posao dao firmi čiji su vlasnici bliski njegovoj porodici.\nDinastija Nikolić ugovara poslove\nRazlog za ovakvo postupanje krije se u činjenici što se neočekivano na raspisanu javnu nabavku javila neočekivana kompanija, koja je poremetila dogovoren "dil", zbog čega je obustavljen otvoreni postupak da bi ona bila eliminisana iz igre. U zatvorenom postipku posao je, pak, dobila druga firma, koja inače sarađuje sa Nikolićima. Zanimljivo je, međutim, da ta izabrana firma ima samo tri zaposlena.


Jedna od ključnih primedbi odnosi se na ulaganja od posebnog značaja, tačnije član 11, koji, kako je objasnila Jelena Ilić iz NALED-a predviđa da se državna pomoć za ulaganja od posebnog značaja dodeljuje bez prethodno objavljenog javnog poziva, što, kako je navela, nije dobro rešenje.\n"Manjkavost je to što nema dovoljno javnosti u dodeli podsticaja na ovaj način. Zato predlažemo da se svaka pomoć ulagaču može dodeliti, ali po prethodnom stavljanju na javni uvid ponude u trajanju od najmanje 15 dana", istakla je Ilić.\n"U Srbiji treba da postoji veće razumevanje za podsticaje koji se dodeljuju za investicije. Zato bi javnosti trebalo da se da na uvid koje su to sve informacije navele vladu da opredeli određenu vrstu i iznos podsticaja za konkretnog investitora", objasnila je ona.\nDrugi važan amandman, prema rečima Amalije Pavić iz Američke privredne komore (AmCham) upućen je na član šest predloga zakona, jer nije precizno formulisao šta sve može biti predmet eksproprijacije.\nZato je, kako je navela, ideja da se amandmanom ograniči mogućnost eksproprijacije samo nad nepokretnostima i to samo po osnovu Zakona o eksproprijaciji.\n"Po ovom predlogu spor možete rešavati pred domaćim sudovima ili pred stranom arbitrazom. Strani sudovi nisu pomenuti. To je otvorilo tumačenje da li se određeni sporovi mogu rešavati i prema stranim sudovima", rekla je Pavić, pojasnivši to na primeru "džoint venčer" aranžmana između dva strana ulagača iz iste zemlje, gde je upitala "zašto biste ih sprečili da ugovore sud svoje zemlje kao mesto gde će rešavati taj spor".\nPredsednik Ekonomskog kokusa Vladimir Marinković ocenio je predlog Zakona o ulaganjima kao veoma dobar, jer će, kako je naveo, doprineti dolasku većeg broja stranih investitora.


Košarkaš Partizana Rašon Tomas izjavio je da srećan što je njegov šut doneo pobedu crno-belima u meču protiv Mege.\nCrno-beli su savladali Megu sa 79:77, posle velikog preokreta u dramatičnoj završnici pogotkom Rašona Tomasa 0,6 sekundi pre kraja utakmice.\n"Srećan sam što smo pobedili. To je bio ludački šut. Iskreno ne znam šta bih još mogao da kažem o tome. Još uvek sam pod utiskom, bio je to koš za navijače", rekao je Tomas za klupsku televiziju.\nABA Liga 2020/21 highlights, Round 10: Partizan NIS - Mega Soccerbet (12.12.2020)\nKrilni košarkaš Partizana do tog šuta imao je sve promašaje iz igre.\n"To govori o menatiltetu igrača. Sigurno da je to bila jedna od najlošijih partija tokom cele sezone. Dobio sam priliku da odigram odbranu, onda i da uputim šut, koji nam je pomogao da pobedimo. Bio je to jedini šut koji sam pogodio. To je dokaz da treba da nastavino da igramo i da nastavimo da verujemo", rekao je Rašon Tomas.\nCrno-beli sutra u Francuskoj igraju protiv Burža u meču 10. kola Evrokupa.\n"Iako smo se plasirali dalje, želimo da osiguramo što bolju pozicijuu na tabeli. Idemo tamo da pobedimo", zaključio je košarkaš Partizana.\nVideo: Mijailović: Zašto je Partizan odabrao Evrokup\nZVEZDIN REKORDER Lazić najtrofejniji košarkaš u istoriji crveno-belih\nKošarkaši Crvene zvezde savladali su FMP u "Pioniru" sa 97:88 u trećem meču plej-ofa ABA lige i sa 3-0 u seriji uspeli da odbrane titulu prvaka.\nKOŠARKAŠKI SKANDAL! Đorđe Gagić hteo da bije igrača FMP-a, Trinkijeri i klupske kolege ga jedva zadržali u DVA NAVRATA /FOTO/\nKošarkaši Partizana i FMP-a odmerili su snage u poslednjem, 22. kolu ligaškog dela, a u drugoj četvrtini se desila velika frka na parketu.\nIZ MINUTA U MINUT Crvena zvezda - Partizan 75:81\nKošarkaši Partizana pobedili su Crvenu zvezdu u finalu Kupa Radivoja Koraća sa 81:75, a sva dešavanja sa ovog meča mogli ste da pratite uz Blicsport.


Beta 15. decembra 2021. 18:50\nPredsednik Socijaldemokratske stranke (SDS) Boris Tadić pozvao je danas gradjane da izadju na referendum o ustavnim promenama u oblasti pravosudja i da glasaju protiv tih promena, a pozvao je i opozicione lidere da se dogovore „makar oko tog pitanja“.\n„Pozivam (opozicione lidere) na političku akciju, da se izadje sa stavom pred gradjane, da se gradjani edukuju u političkom smislu, da im se obrazloži zašto treba izaći na referendum i zašto glasati protiv“, kazao je Tadić za Radio-televiziju Vojvodine (RTV).\nOn je dodao da je posledica bojkota opozicije i razaranje lokalnih odbora koji „više nisu mogli da funkcionišu“, kao i nemogućnosti da se utiče na kardinalne odluke vlade i gubljenje mogućnosti da se u medijima nastupa čime se otvara slobodan prostor vlasti.\nUpitan da li je glasanje na referendumu pokazivanje stava prema režimu ili odlučivanje za ili protiv promene ustava u oblasti pravosudja, Tadić je kazao da je „i jedno i drugo“.\nDodao je da referendum nekoliko meseci pred izbore jeste trenutak kada se jasno govori, kada su u pitanju gradjani i opozicija, kakav im je odnos prema sistemu vlasti Aleksandra Vučića.\n„U odredjenom smislu politički možda da se pretvori taj napravi dinamički proces u korist opozicije. Ukoliko Vučić nastavi da pravi greške a neke je napravio u poslednje vreme, ta prevaga može krenuti na stranu opozicije i onda ćemo videti kako se stvari razvijaju dalje“, rekao je Tadić.\n„Mnogo je slabosti u Srpskoj narodnoj stranci (SNS), odnosi u rukovodstvu te stranke su katastrofalni, ljudi koji su vodili tu stranku su odgovorni za zastrašujuće zločine koji su se desilo u Srbiji prethodnih godina“, naveo je Tadić.\nOn je kazao da, da je opozicija prethodnih nekoliko godina i izbornih procesa iskoristila da podiže snagu opozicije – na predstojećim izborima i pred referendum Vučić bi bio u mnogo težoj situaciji nego što je sad.\nDjilas: Tvrdim da će Vučić da padne na aprilskim izborima, Ponoš je najbolji…


Potpisivanje ekonomskog sporazuma u Vašingtonu (Foto RSE)\nNajviše pažnje medija i kritičara sporazuma, kome je posredovao niko drugi do američki predsednik Donald Tramp, bilo je posvećeno stolici na kojoj su sedeleli Vučić i Hoti, a postavljalo se pitanje da li su prevareni time što su pristali – Vučić na otvaranje ambasade u Jerusalimu, a Hoti na „Mini Šengen“.\nGrađane na Kosovu, Srbe i Albance, više zanima da li će potpisano biti sprovedeno.\n„Nama nije potrebno samo da potpišemo sporazum, toga smo dovoljno potpisali, nama je bitna sadržina tih sporazuma, jer preko 30 sporazuma je potpisano u Briselu, a ostali su samo na papiru, u kancelarijama. Nama je potrebno da se to konkretizuje, a sada je dobra prilika da se pod „pritiskom“ Amerikanaca to primeni jer od toga može dobiti ne samo Kosovo i Srbija, već i ceo region“, kaže za RTV Kim bivši predsednik Privredne komore Kosova Safet Grdžaliju.\nSumnju u realizaciju sporazuma izražavaju i Srbi u Gračanici, posebno oni koji se bave malom privredom. Dosadašnje iskustvo i plaćanje visokih dažbina uči ih da ne veruju u obećanja.\n„Međutim, ukoliko bi došlo do priznavanja sertifikata, to bi bilo značajno za male i srednje preduzetnike na Kosovu, jer trenutno Srbija ne priznaje sertifikate koje izdaje Kosovo, a njihovo izdavanje u Srbiji košta mnogo. Tako da se izvoz malih preduzetnika sa Kosova, pritom mislim i na srpske i na albanske preduzetnike, ne isplati“, navodi Isak Vorgučić vlasnik zanatske pivare „Pivdžan“.\nDa političari previše pričaju, a malo delaju najbolje znaju članovi porodica kidnapovanih i nestalih. Više od 20 godina čekaju na istinu o svojim najmilijima, pa ih ni sporazum u Vašingtonu a ni razgovori u Briselu ne navode na drugačije mišljenje.\n„Političari su političari. Nisu to obećali jedanput već više puta, a oni uopšte nemaju moć da to urade. Lično mislim da međunarodna zajednica treba da nam da satelitske snimke a Vičiću i Hotiju treba da kažu – „evo gde su i vratite ih porodicama“, kaže Bajram Ćerkinaj predsednik Resursnog centra za nestala lica.\nNišta novo ni po pitanju zaštite Srpske pravoslavne crkve. Tačka 11 iz sporazuma u Vašngonu, je nešto što je već viđeno na Kosovu, ali i nesprovedeno. Kosovski zakoni, podseća dečanski iguman Sava Janjić, predviđaju i slobodu veroispovesti, ali zaštitu verskih objekata i sprovođenje sudskih odluka.\n„Ja iskreno verujem da će američka administracija i američka ambasada koja je i do sada bila jedna od ključnih glasova da se poštuju zakoni i sudske odluke insistirati da se to obavezno tako i uradi i garantovati za to“.\nA šta je sa Gazivodama? Ovo pitanje ponovo pokreće zabrinutost jer se na potpisanim papirima pominje podela, reč koja na Kosovu uvek izaziva strah.\n„Mislim da je vreme da se ovaj sporazum pročita, da se analizira i da se shvati suština, ne mogu se samo davati izjave sa dozom pseduo patriotizma i prošlosti. Ne radi se tu o podeli kako se u javnosti širi, radi se samo o studiji o izvodljivosti, o tome koji su potencijali, kakve su mogućnosti, kako će se to iskoristiti a da od toga mogu maksimalno dobiju sve strane“, napominje Safet Grdžaliju.\n„Prerano je u ovom trenutku reći kakva je to podela. Naravno, vodu ne možemo podeliti ali možemo podeliti korišćenje tih resursa na način ko će upravljati, ko će distribuirati tu vodu, kako će to sve funkcionisati i ko će imati krajnje benefite, odnosno ko će ubirati profit od same prodaje vode“, kaže Dragiša Mijačić koordinator Evropskog konventa za poglavlje 35.\nOn podseća da sav dosadašnji profit od prodaje vode sa Gazivoda uglavnom zadržavao u Prištini, a da osim desetak radnih mesta za meštane, opština Zubin Potok na čijoj teritoriji jezero nalazi nema nikakve benefite.\nNažalost, šta predstavnici LGBT zajednice na Kosovu misle o delu sporazuma koji se odnosi na tu populaciju nismo uspeli da saznamo.\nOno što je poznato je da predstavnici Srba i Albanaca najbolje razumeju šta poručuje američka administracija. Za manje od godinu dana i na brzinu potpisali su po dva pisma o namerama.\nKakve su zaista namere, videćemo.\n27.09.2020 Obijena kuća u Donjoj Gušterici (286)\n27.09.2020 “Maske su obavezne u svim aktivnostima izvan domova” (251)\n27.09.2020 Na Kosovu 47 novih slučajeva (162)\n27.09.2020 Oblačno sa kišom (128)\nSeptembar 2020 11 (408)


Crnogorac: "Zadovoljan sam podjelom bodova" | Meridian Sport <\nCrnogorac: “Zadovoljan sam podjelom bodova”\nFudbaleri Slobode iz Tuzle večeras su u Bijeljini sa Radnikom odigrali neriješenu utakmicu 1:1, u okviru 12. kola Premijer lige Bosne i Hercegovine.\nPoslije utakmice, trener Slobode Gradimir Crnogorac je izjavio da je zadovoljan podjelom bodova.\n“S obzirom na tešku utakmicu i poraza u prošlom kolu od Veleža, sad sam zadovoljan i sa podjelom bodova. Imali smo dobru šansu da preko Dženisa Beganovića postignemo drugi pogodak, međutim moram biti zadovoljan sa igrom fudbalera i ono što smo se dogovorili u svlačionici tokom sedmice. Mi se okrećemo narednom protivniku, a to je Borac iz Banjaluke” – rekao je Crnogorac.\nSloboda se nakon remija nalazi na osmom mjestu na tabeli Premijer lige BiH sa 14 osvojenih bodova.\nPrethodni članakRadnik i Sloboda remizirali u Bijeljini\nNaredni članakŠćepanović: “Dangubiću se iz utakmice u utakmicu vraća njegovo ljudsko i sportsko poštenje”


10 najboljih hotela u Sirakuzi u 2019: TripAdvisor\nNajbolji hoteli - Sirakuza, Italija\nHoteli - Sirakuza\nDoručak je uključen106\nNoćenja s doručkom/Pansioni137\nOstali smeštaj93Hostel, kućica, stan...\n557 objekata u Sirakuzi\nObaveštenje o cenama: Sirakuza – cene hotela miruju. Sada je sjajan trenutak da rezervišete!\nSpecijalna cena75 € (EUR)\nBr. 331 u pogledu odnosa cena/kvalitet od 557 smeštajnih objekata u Sirakuzi\nBr. 332 u pogledu odnosa cena/kvalitet od 557 smeštajnih objekata u Sirakuzi\nBr. 333 u pogledu odnosa cena/kvalitet od 557 smeštajnih objekata u Sirakuzi\nBr. 334 u pogledu odnosa cena/kvalitet od 557 smeštajnih objekata u Sirakuzi\nBr. 335 u pogledu odnosa cena/kvalitet od 557 smeštajnih objekata u Sirakuzi\nBr. 336 u pogledu odnosa cena/kvalitet od 557 smeštajnih objekata u Sirakuzi\nBr. 337 u pogledu odnosa cena/kvalitet od 557 smeštajnih objekata u Sirakuzi\nBr. 338 u pogledu odnosa cena/kvalitet od 557 smeštajnih objekata u Sirakuzi\nBr. 339 u pogledu odnosa cena/kvalitet od 557 smeštajnih objekata u Sirakuzi\nBr. 340 u pogledu odnosa cena/kvalitet od 557 smeštajnih objekata u Sirakuzi\nBr. 341 u pogledu odnosa cena/kvalitet od 557 smeštajnih objekata u Sirakuzi\nBr. 342 u pogledu odnosa cena/kvalitet od 557 smeštajnih objekata u Sirakuzi\nBr. 343 u pogledu odnosa cena/kvalitet od 557 smeštajnih objekata u Sirakuzi\nBr. 344 u pogledu odnosa cena/kvalitet od 557 smeštajnih objekata u Sirakuzi\nBr. 345 u pogledu odnosa cena/kvalitet od 557 smeštajnih objekata u Sirakuzi\nBr. 346 u pogledu odnosa cena/kvalitet od 557 smeštajnih objekata u Sirakuzi\nBr. 347 u pogledu odnosa cena/kvalitet od 557 smeštajnih objekata u Sirakuzi\nBr. 348 u pogledu odnosa cena/kvalitet od 557 smeštajnih objekata u Sirakuzi\nBr. 349 u pogledu odnosa cena/kvalitet od 557 smeštajnih objekata u Sirakuzi\nBr. 350 u pogledu odnosa cena/kvalitet od 557 smeštajnih objekata u Sirakuzi\nB&B La Casa Di Benedetta\nBr. 351 u pogledu odnosa cena/kvalitet od 557 smeštajnih objekata u Sirakuzi\nBr. 352 u pogledu odnosa cena/kvalitet od 557 smeštajnih objekata u Sirakuzi\nBr. 353 u pogledu odnosa cena/kvalitet od 557 smeštajnih objekata u Sirakuzi\nBr. 354 u pogledu odnosa cena/kvalitet od 557 smeštajnih objekata u Sirakuzi\nBr. 355 u pogledu odnosa cena/kvalitet od 557 smeštajnih objekata u Sirakuzi\nBr. 356 u pogledu odnosa cena/kvalitet od 557 smeštajnih objekata u Sirakuzi\nBr. 357 u pogledu odnosa cena/kvalitet od 557 smeštajnih objekata u Sirakuzi\nBr. 358 u pogledu odnosa cena/kvalitet od 557 smeštajnih objekata u Sirakuzi\nBr. 359 u pogledu odnosa cena/kvalitet od 557 smeštajnih objekata u Sirakuzi\nBr. 360 u pogledu odnosa cena/kvalitet od 557 smeštajnih objekata u Sirakuzi


Neformalni sastanak ministara odbrane zemalja članica NATO-a\nAmerički sekretar za odbranu, Donald Ramsfeld, će (9. & 10. februar) prisustvovati u Italiji neformalnom sastanku ministara odbrane zemalja članica NATO-a. Očekuje se da će centralna tema biti konačne pripreme za proširenje uloge Alijanse u Avganistanu, i formiranje NATO snaga za brzo reagovanje.\nProširenje operacija NATO-a u Avganistanu, kako bi se bolje «pokrio» južni deo zemlje, doneće nove izazove za vojnike zapadnog saveza, ocenio je jedan visoki zvaničnik Pentagona koji je želeo da ostane anoniman. Aktivnosti NATO-a u toj zemlji bile su koncentrisane na sever i zapad, gde je situacija relativno mirna a osnovni zadatak trupa bile su stabilnost i operacije izgradnje nacije. Medjutim, proteklih meseci je na jugu došlo do intenziviranja pobunjeničkih aktivnosti, i zvaničnik Pentagona ističe da će NATO snage morati da rešavaju taj problem.\nVisoki američki funkcioner dodaje da NATO misija u Avganistanu mora da uspe da bi dokazala da reforme te organizacije daju rezultate. On smatra da će reforma biti važna tema sastanka u Italiji, na kome će se istaći potreba da 26 članica NATO-a drži svoje snage na raspolaganju Alijansi bez mnogo ograničenja. Predstavnik Pentagona kaže da je u tom pogledu načinjen napredak, ali da preostaje još mnogo posla. Potrebno je, smatra on, uveriti sve veći broj članica da misija čuvanja evropske bezbednosti iziskuje više operacija van samog kontinenta.\nSvedočeći pred senatskim odborom za spoljne poslove, komandant NATO-a, marinski general Džejms Džons, uputio je istu poruku.\n«Osećam da idemo u dobrom pravcu. Potrebno je da ubrzamo taj proces, ali u principu, reč je o novom konceptu. Mislim da imamo dve vrste transformacije saveza – fizičku i konceptualnu. Kako upotrebiti snage koje imate? Šta NATO želi da učini sa njima? Da li smo zaista spremni da budemo pro-aktivni savez, za šta ja verujem da je sudbina naših budućih operacija.»\nGeneral Džons kaže da je NATO načinio značajan napredak u razvoju kreativnih komandnih struktura i pravila za učešće u misijama. Nove procedure smišljene su da omoguće organizaciji da se angažuje u novim misijama, poput one u Avganistanu, da funkcioniše efikasno i da istovremeno članicama omogući da imaju odredjeni uticaj na ulogu svojih snaga.\nZvaničnik Pentagona, koji je želeo da ostane anoniman, kaže da je to tačno, kada je reč o novim NATO snagama za brzo reagovanje. On dodaje da će te snage u junu održati velike manevre u Zapadnoj Africi, i da će u oktobru biti spremne za vojne operacije. Medjutim, taj funkcioner podseća da su članice NATO do sada obezbedile samo oko 80% potrebnog broja vojnika, i da će se sekretar za odbranu Ramsfeld na sastanku u Italiji zalagati za povećanje tog broja.


Vesti iz BCBP, Kako organi za sprovođenje zakona (treba da) štite lične podatke\nVaša lokacija / Beogradski centar za bezbednosnu politiku / Aktivnosti / Vesti iz BCBP / Kako organi za sprovođenje zakona (treba da) ... /\nZaštita podataka o ličnosti u kontekstu međunarodne saradnje policije i drugih organa krivičnog gonjenja, i Poglavlja 24 pristupnih pregovora Srbije sa Evropskom unijom bila je u fokusu seminara koji je Beogradski centar za bezbednosnu politiku (BCBP) organizovao 26. jula 2019. u Beogradu.\nS obzirom da u Srbiji uskoro počinje primena novog zakona kojim se reguliše zaštita ličnih podataka, BCBP je pozvao evropskog eksperta za ovu oblast Jurja Sajferta da pojasni evropske standarde zaštite ličnih podataka u represivnom aparatu i prenese najbolje prakse prevođenja tzv. Policijske direktive (Law Enforcement Directive - LED) EU u nacionalno zakonodavstvo.\nZbog čega je ova tema važna naglasila je direktorka BCBP Sonja Stojanović Gajić.\n„Policijska saradnja i razmena podataka zauzimaju veliki deo akcionog plana za Poglavlje 24. Takođe, u Srbiji uskoro počinje primena Zakona o zaštiti podataka o ličnosti, zbog čega je ključno razumeti nove evropske propise u ovoj oblasti i kako možemo kvalitetno da pratimo sprovođenje zakona u Srbiji,“ istakla je Stojanović Gajić.\nUčesnici su imali prilike da razgovaraju sa Sajfertom o tome na koje organe se odnosi tzv. Policijska direktiva, kako se razlikuje od Opšte uredbe EU o zaštiti podataka (GDPR), na koji način se vrši nadzor i koja prava imaju građani, kao i da reše dileme o brojnim drugim pitanjima u vezi sa tekstom i primenom Direktive.\nIako je GDPR zbog direktne i široke primene daleko poznatiji deo zakonodavnog paketa EU u oblasti zaštite podataka, tzv. Policijska direktiva (LED) predstavlja revoluciju u svojoj oblasti i bitno povećava odgovornost represivnog aparata za zaštitu ličnih podataka, ukazao je Sajfert.\nSajfert je objasnio da građani imaju prava da zahtevaju pristup podacima koji su organi krivičnog gonjenja o njima prikupili, i da zatraže da pojedini lični podaci budu obrisani, ispravljeni, ili da se pristup njima ograniči na uzak krug lica, što je predviđeno ovom direktivom. U zaštiti prava građana Direktiva značajnu ulogu daje nadzornim telima, ali ostavlja dosta slobode državama članicama da odrede kako ova tela mogu da sankcionišu represivne organe u slučaju povrede prava.\nNa seminaru su učestvovali predstavnici organizacija članica radnih grupa Nacionalnog konventa o Evropskoj uniji za poglavlja 23 i 24, drugih organizacija civilnog društva koje se bave ovom temom, kao i Poverenika za slobodan pristup informacijama od javnog značaja i zaštitu podataka o ličnosti.\nSeminar je održan u okviru projekta Odbrana prava na pristup informacijamakoji podržava Fondacija za otvoreno društvo Srbija.\nPovezane teme:zaštita podataka o ličnosti, Policijska direktiva, Evropska unija, policijska saradnja, Poglavlje 24, Poglavlje 23, NKEU, Odbrana prava na pristup informacijama u Srbiji


Najavljena vakcinacija državljana Srbije iz dijaspore\n28. aprila, 2021 Vesti iz Srbije Napišite komentar\nVeliki broj naših ljudi koji žive u inostranstvu a koji su odlučili da prime vakcinu, zainteresovan je da vakcinu protiv Korona virusa primi u Srbiji. Svi oni u glas govore kako imaju više poverenja u kampanju vakcinacije koja se vodi u Srbiji nego u Evropskoj uniji.\nUskoro će za svi oni moći da ispune svoju želju. Mi smo pre dve nedelje objavili saopštenje naše ambasade u Parizu u vezi vakcinacije stranaca koji su takođe zainteresovani da se vakcinišu u Srbiji. Tekst možete pročitati ispod a na sledećoj strani pročitajte na koji način svi zainteresovani koji žive u inostranstvu mogu da se vakcinišu u Srbiji već od 15.maja i čak će moći da biraju između tri vakcine.\nTagovi: Beograd - dijaspora - državljani srbije - vakcinacija


BTC $41.793 -1,37%\nETH $3.114 -1,51%\nBNB $465 -1,26%\nXRP $0,74 -1,36%\nVertex Ventures, podružnica Temasek-a, je uložila u Binance kako bi podržala širenje berze na tržište jugoistočne Azije.\nVertex Ventures je najavio investicije u najveću berzu kriptovaluta Binance kako bi olakšao njegovu ekspanziju u Singapur, prema saopštenju podeljenom sa Cointelegraph-om 23. oktobra.\nVertex Ventures je podružnica Singapurske državne investicione kompanije Temasek Holdings, koja upravlja imovinom od 223 milijarde dolara. Kompanija je osnovana 2015. godine kao globalna mreža operator-investitori, koja upravlja portfolijima u SAD-u, Kini, Izraelu, Indiji i jugoistočnoj Aziji. Kompanija se fokusira na investiranja u ranoj fazi, a trenutno menadžment upravlja sa oko 2,5 miliona dolara.\nPrema izveštaju, investicija je zajednički napor između Vertex Ventures China i Vertex Ventures jugoistočne Azije i Indije i ima za cilj da podrži Binance u razvoju kripto-fiat menjačnica u Singapuru, kao i drugim servisima kripto-fiata širom Južne Azije. Binance je u septembru najavio svoje planove za izgradnju kripto-fiat berze u Singapuru.\nKomentarišući planove Binance-a za prodor na tržište jugoistočne Azije, Vei Žou, direktor u Binance-u, izjavio je da berza "gleda napred ka izgradnji blokčein ekosistema i radeći sa svim zainteresovanim stranama u Singapuru kako bi podržala kontinuirane inovacije u lokalnom finteh prostoru". Operacije kompanije Binance u Singapuru podležu usklađenosti Know-Your-Customer (KYC) i sprečavaju pranje novca (AML).\nRanije ovog meseca, Binance je najavio pokretanje svoje berze fiat-kripto u Ugandi. Vei je izjavio da će prva razmena podataka u ovoj zemlji pomoći u održavanju održive ekonomske stabilnosti u Africi, naglašavajući da kompanija planira da dovede u region "više inovacija".\nOvog meseca, Binance je takođe bio partner sa pružaocem usluga kripto usklađivanja i istraživačkom firmom Chainalysis kako bi poboljšao otkrivanje sumnjivih transakcija. Kalkulacija će navodno olakšati proces KYC i AML, programe usklađenosti, korišćenjem praćenja u realnom vremenu kako bi pratili poreklo svake transakcije izvršene na Binanceovoj platformi.\nU vreme pisanja vesti, Binance-ov prilagođeni obim trgovanja tokom poslednjih 24 sata iznosi preko 846 miliona dolara, što je više od 4%, prema podacima CoinMarketCap-a.


Mediji: Zaev putuje u Vašington na sastanak sa Pensom\n► Mediji: Zaev putuje u Vašington na sastanak sa Pensom\nPremijer Makedonije Zoran Zaev narednih dana bi mogao da otputuje na sastanak da potpredsednikom SAD Majkom Pensom, javila je televizija Kanal 5.\nTa makedonska televizija navodi da nezvanično doznaje da nisu poznati format i tačan datum posete Zaeva Vašingtonu, koja se dešava u jeku pojačane međunarodne podrške predstojećem referendumu u Makedoniji o imenu države.\nIz Vlade Makdonije, dodaje se, nisu potvrdili informaciju, zato što, kako su naveli, zvanična potvrda za sastanak Zaeva i Pensa trebalo da stigne iz Vašingtona.\nU Skoplje će u ponedeljak doputovati američki ministar odbrane Džejms Matis, koji je najavio da u posetu Makdoniji dolazi da izrazi podršku SAD predstojećem referendumu o imenu, ali i zabrinutost zbog mogućeg mešanja Moskve u taj proces.\nMatis je treći američki zvaničnik koji u razamku od nekoliko dana dolazi u Makedoniju da bi izrazio podršku SAD referendumu na kojem će građani 30. septembra odlučivati o prihvatanju dogovora sa Grčkom o promeni imena države u Severna Makedonija, što je osnovni uslov za evroatlantske integracije.\nPre njega su o uradili visoki funcioner Stejt Departnemta Ves Mičel i senator Ron Džonson, blizak saradnik predsednika Donalda Trampa.\nPored njih u Skoplje su, da bi pozvali građane da iskoriste demokratsko pravo i utiču na budućnost svoje zemlje, došli brpojni evropski zvaničnici među kojma su bili nemačka kancelarka Angela Merkel i austrijski kancelar Sebastijan Kurc, kao i generalni sekretar NATO Jens Stoltenberg.


Obama potpisao zakon o reformi finansijske regulative\nAmerički predsjednik Barak /Barack/ Obama potpisao je zakon o reformi finansijske regulative, čiji je cilj sprječavanje ponavljanja finansijskih kriza poput one iz 2008. godine, koja je krenula sa Vol strita /Wall Street/ i izazvala globalnu recesiju.\nUticajne grupe poslovnih ljudi kritikuju novi zakon koji je Obaminim potpisom stupio na snagu.\nMeđutim, bilo je i onih na Vol stritu koji su pozdravili jasnoću zakona nakon mjeseci rasprava u Kongresu oko toga što bi u njemu trebalo biti.Američki Senat izglasao je taj zakon prošlog četvrtka.\n\_"Zbog ovog zakona, od američkog naroda se više nikada neće tražiti da plati račune za greške Vol strita\_", rekao je Obama na ceremoniji potpisivanja kojoj su prisustvovali bankari sa Vol strita, poslovni ljudi i zastupnici.\nObama je dodao da više neće biti sanacija koje finansiraju poreski obveznici. Pristalice zakona kažu da on vladi pruža potrebne instrumente kako bi spriječila banke i druge finansijske kompanije da izrabljuju potrošače hipotekarnih kredita, kreditnih kartica i drugih finansijskih proizvoda i osigurava da se izbjegnu buduće sanacije velikih banaka i korporacija državnim novcem.\nOpozicioni republikanci svoje su protivljenje zakonu opravdali nedovoljnom zaštitom od budućih sanacija kompanija koje su prevelike da bi završile u stečaju.\nZakon donosi zaokret u 30-godišnjem trendu deregulacije finansijske industrije u SAD-u, uvodeći najveće promjene od 1930, kada je osnovana Komisija za hartije od vrijednosti (SEC) i Savezna korporacija za osiguranje depozita (FDIC).\nZakonom se stvara zavod za zaštitu potrošača na finansijskom tržištu u sklopu Federalnih rezervi, osniva savjet regulatora za nadzor finansijske industrije od sistemskih rizika, nameću strogi propisi za složene finansijske derivate koji su bili u srcu posljednje krize, garantuje dioničarima uticaj na bonuse uprave, a vladi se daju ovlašćenja za preuzimanje i likvidaciju posrnulih kompanija, čiji bi krah predstavljao opasnost za ekonomiju.


SZO: Povećava se smrtnost od koronavirusa, sve veća nejednakost pristupa vakcinama | Insajder\nSZO: Povećava se smrtnost od koronavirusa, sve veća nejednakost pristupa vakcinama\nPredstavnica Svetske zdravstvene organizacije (SZO) Marija Van Kerhove izjavila je danas da se smrtnost od koronavirusa na globalnom planu ponovo povećava.\nFoto: Pixabay / Svetska zdravstvena organizacija\nPrema njenim rečima, porast je usledio zbog povećanog broja zaraženih širom sveta. Povećanje rasta obolelih je delimično posledica širenja varijante koja se prvi put pojavila u Velikoj Britaniji, a sada cirkuliše na mnogim drugim mestima, uključujući istočnu Evropu.\n"Poslednjih nedelju dana beležimo blagi porast smrtnih slučajeva širom sveta i to se moglo očekivati zbog povećanja broja zaraženih. To je zabrinjavajući znak", rekla je ona.\nDrugi stručnjak SZO Majkl Rajan izjavio je da bi svako ublažavanje epidemioloških mera trebalo da podrazumeva strogi nadzor zaraze i visok nivo vakcinacije. Dodao je da samo vakcinisanje nije dovoljno.\nSvet na rubu moralnog sloma\n“Nejednakost pristupa vakcini protiv kovida-19 između bogatih i siromašnih zemalja sve je veća i postaje groteskna”, ocenio je generalni direktor Svetske zdravstvene organizacije (SZO) Tedros Adhanom Gebrejezus i upozorio da na taj način svet godinama može ostati talac virusa.\n"U janaru sam upozorio da će svet doći na rub moralnog sloma ako ne osigura jednaku raspodelu vakcine. Imamo mogućnost da izbegnemo taj neuspeh, ali šokantno je kako je do sada malo učinjeno", rekao je Gebrejezus na konferenciji za novinare.\nOn je istakao da se jaz između broja vakcina u bogatim zemljama i onih koje države dobijaju putem Kovaksa produbljuje i svakog dana postaje sve groteskniji.\nMeđunarodni sistem Kovaks, koji je osnovala SZO, ove godine namerava da obezbedi vakcine za 20 odsto stanovništva u skoro 200 zemlja i teritorija, a ima i mehanizam finansiranja za 92 najsiromašnije države.\n"Zemlje koje danas vakcinišu mlađe, zdrave osobe, koje su izložene malom riziku zaraze, čine to na štetu života zdravstvenog osoblja, starijih i rizičnih grupa u drugim zemljama", poručio je direktor SZO.\n"Najsiromašnije zemlje se pitaju misle li bogati stvarno ono što govore kada spominju solidarnost. Nepravedna raspodela vakcina nije samo moralna uvreda, ona je i ekonomski i epidemiološki autodestruktivna", kazao je Gebrejezus.


Vojvodina preti: Napašćemo Partizan!\nIzvor: Telegraf.rs, 21.Apr.2017, 13:48\n- Respektujemo Partizan, ostvario je impozantan niz od 28 utakmica bez poraza, Marko Nikolić radi izvanredan posao, a imaju i izvanredan napad, kadar i za mnogo jače lige. Sa Ðurđevićem, Leonardom i Jankovićem imaju moć i kreativnost, a sa Tavambom i visinu. Ne volim >> Pročitaj celu vest na sajtu Telegraf.rs << da širim lažni optimizam i priče bez pokrića, ali imamo znanja, želje i kvaliteta da ne igramo dekadentan fudbal. Probaćemo da napadnemo Partizan - rekao je Gaćinović na konferenciji za medije.\n- Imamo sve igrače na raspologanju za duel protiv Partizana. Utakmicu dočekujemo pozitivni, našpanovani i daćemo sve od sebe. Još šest kola je ostalo do kraja prvenstva i svaki bod nam je bitan, jer Evropa još nije obezbeđena. Verujem da ćemo sutra odgovoriti zahtevima koje Vojvodina i njeni navijači očekuju, odnosno da ćemo se predstaviti u dobrom svetlu - zaključio je pomoćnik prvog trenera Aleksandra Veselinovića.\nMondo: Vojvodina: Napašćemo Partizan!\nMozzartSport.com: Poruka iz Novog Sada pred dolazak u Humsku: Da ne širimo lažni optimizam...\nN1 televizija: Gaćinović: Našpanovani za gol više na JNA


Remont naoružanja iz Rusije koštaće 185 miliona evra\nBeta 29. januara 2017. 17:35\nMinistar odbrane Zoran Djordjević izjavio je danas da još nije poznata vrednost vojne donacije iz Belorusije a da će modernizacija i remont 10 letelica iz Rusije koštati Srbiju 185 miliona evra.\n„Radna grupa tek treba da zaseda i da se vidi šta će konkretno od naoružanja i vojne opreme doći u Srbiju, odnosno da se vidi šta beloruska strana može da remontuje, a očekujemo da će to biti pod povoljnim uslovima“, rekao je on.\nDjordjević je podsetio da će „što se tiče naoružanja i vojne opreme iz Rusije, modernizacija i remont svih 10 letelica koštati 185 miliona evra“.\nBelorusija će Srbiji pokloniti raketne sisteme protivvazdušne odbrane (PVO) tipa „buk“ i avione „mig 29“, s tim da će Srbija platiti njihov remont i modernizaciju, izjavio je nedavno Djordjević, po povratku iz Belorusije.\n„Reč je o dva diviziona sistema ‘buk’ i osam ‘migova 29’ koji bi trebalo da Srbiji budu isporučeni tokom naredne godine, čime će, uz rusku donaciju ‘migova 29’ po sličnom principu, domaći sistem PVO, čija su okosnica upravo raketni sistemi i lovačka avijacija, biti značajno unapredjen i modernizovan“, rekao je Djordjević tada za Politiku.


Izgradnja nove fabrike u Nišu - Vesti : NIŠinfo - Niš na dlanu - Sve o Nišu\nU radnoj zoni u Donjem Međurovu biće izgrađena još jedna nova fabrika koja se bavi proizvodnjom medicinskih uređaja. Zemljište u Donjem Međurovu na licitaciji je kupila srpsko-nemačka firma LMB Soft. Na parceli od 40 ari planirana je izgradnja proizvodnog prostora površine 1200 kvadratnih metara.\nUgovor o otuđenju neizgrađenog građevinskog zemljišta radi izgradnje između Grada Niša i firme LMB soft koja je kupila zemljište u RZ Donje Međurovo za izgradnju proizvodnog pogona potpisali su u Gradskoj kući gradonačelnik Niša Miloš Simonović i većinski vlasnik kapitala ove firme Klaus Jenč.\nPrivredno društvo LMB Soft d.o.o osnovano je sa primarnim ciljem rada u oblasti medicinske tehnologije specijalno transfuziologije. Poseduje sopstveni razvojni tim od oko 10 inženjera različitih profila elektro i mašinske struke kao i specijalista za izradu softvera, proizvodnju opremljenu mašinskim parkom dovoljnim za izradu prototipova i proizvoda malih serija.\nProizvodi LMB Softa su uređaji koji zahtevaju visok tehnološki nivo izrade i funkcionalnosti. Celokupna proizvodnja je namenjena izvozu. Prisutni su u skoro 28 zemalja Evrope i Azije, a u manjoj meri i na Afričkom i Američkom kontinentu. Fabrika će uposliti 60 radnika i najveći broj njih biće visokoobrazovani mladi ljudi. Izgradnja fabrike biće započeta na proleće. Pored ulaganja u izgradnju fabrike značajna sredstva namenjena su i za edukaciju zaposlenih.\nRealizacijom - izgradnjom novog poslovnog prostora površine 1.200 m2 i njegovo opremanje modernom opremom svrsishodnom savremenim zahtevima proizvodnje ostvariće se značajna investiciona ulaganja koja će bitno uticati na upošljavanje domaćih privrednih subjekata tokom izgradnje investicionog objekata.


Kalendar Zvezdine 2021. godine za ponos\nFudbalski klub Crvena zvezda je tokom 2021. godine beležio uspehe na svim poljima, a upravo ova godina je gotovo i najuspešnija još od čuvene 1991. Crveno-bela javnost je u proteklih godinu dana imala dosta razloga da bude ponosna. Izabranici Dejana Stankovića su osvojili 32. titulu, Kup Srbije, a dupla kruna je posle dosta godina ponovo na mestu gde i pripada. Odlični rezultati ostvareni u nacionalnim takmičenjima omogućili su fudbalerima Crvene zvezde da se bore za još jednu evropsku jesen. Plasman u grupnu fazu Lige Evrope je obezbeđen gotovo rutinski, a zatim su usledila fenomenalna izdanja u drugom po jačini evropskom klupskom takmičenju. Nagrada je stigla već u decembru mesecu – direktan plasman u osminu finala Lige Evrope. Klub je nastavio sa društveno-odgovornim radom i finansijskom stabilizacijom, uložena su velika sredstava u infrastrukturu, ali su najavljeni i novi projekti.\nPotvrda dobrog rada iz prethodne godine stigla je već početkom januara, kada je UEFA objavila listu najuspešnijih klubova u istoriji najelitnijeg takmičenja Starog kontineta. Naš klub je na toj listi zauzeo 21. poziciju, a to ga je učinilo kako najuspešnijim kubom u Srbiji, tako i na Balkanu. Već 10. januara prvotimci Crvene zvezde su zvanično započeli zimske pripreme pod komandom šefa stručnog štaba Dejana Stankovića. Dan kasnije su crveno-beli otputovali na Kipar gde su odradili prvi deo priprema do 17. januara. Jubilarna 20. akcija „Crveno-bela krv“ održana je sredinom januara, a navijači našeg kluba su još jednom pokazali da imaju veliko srce i za dva dana prikupili 584 jedinica krvi. Pripreme su naši igrači nastavili već 20. januara, kada su otputovali u Tursku. Lepa vest za sve zvezdaše stigla je 27. januara, kada se Seku Sanogo obavezao na vernost našem klubu do 2023. godine. Nedugo zatim, već 29. januara Zvezdu je pojačao Filipo Falko, koji se ekipi pridružio u Turskoj. Na poslednjoj pripremnoj utakmici i generalnoj probi pred nastvak sezone crveno-beli su odigrali bez golova sa ukrajinskim Šahtjorom, iako su bili daleko bolji rival i najavili sjajne rezultate u nastavku sezone.\nPrvog dana drugog meseca u godini započeta je dodela priznanja članovima našeg kluba koji su već deset godina uz Zvezdu. Da Crvena zvezda veliku pažnju posvećuje Omladinskoj školi i mladim igračima potvrđeno je već 5. februara, kada je devet talentovanih fudbalera potpisalo profesionalne ugovore. Prvi meč u drugoj polusezoni crveno-beli su odigrali protiv Novog Pazara na gostujućem terenu i ostvarili pobedu (3:1), a prvi gol u novoj godini na zvaničnom meču postigao je Milan Rodić. Sledeći meč fudbaleri Crvene zvezde su odigrali ponovo na gostujućem terenu, a protivnik je bio Radnički iz Niša, koji je savladan minimalnim rezultatom. Dugo su navijači Crvene zvezde iščekivali meč protiv Milana na stadionu „Rajko Mitić“. Lavovska borba odvijala se na popularnoj Marakani, a golom Milana Pavkova u samom finišu meča naš tim je stigao do izjednačenja i velikih 2:2 pred revanš. Zatim je naš tim gostovao Spartaku i taj meč rešio u svoju korist (2:1). Krajem meseca 23. februara, Eraković je uspešno operisao metatarzalnu kost, koju je povredio na utakmici protiv Radničkog, istog dana stigla je još jedna lepa vest na Marakanu, Aleksandar katai je dobio dozvolu stručnjaka lekara da se vrati na teren. Pamtiće navijači Crvene zvezde 25. februar i sjajnu utakmicu na „San Siru“, pamtiće i da su se igrači Milana na svom terenu branili, a da su crveno-beli bili ti koji su bili nadmoćniji. Utakmica protiv Milana je bila za pamćenje, izabranici Dejana Stankovića su i u Italiji izborili nerešen rezultat (1:1), ali je zbog pravila gola u gostima naš tim završio takmičenje u Ligi Evrope. El Fardu Ben se još jednom upisao zlatnim slovima u istoriju našeg kluba, budući da je golom koji je postigao protiv Milana obezbedio titulu najboljeg stranog strelca u evropskim takmičenjima u istoriji Crvene zvezde. Poslednji meč u februaru odigran je protiv Proletera, naš tim je slavio rezultatom 4:0, a osim po pobedi Miloš Degenek će taj meč pamtiti i po dodeli dresa sa brojem 100, koji označava broj utakmica odigranih u našem klubu.\nMart mesec naš klub je započeo duelom protiv TSC-a na gostujućem terenu koji je naš tim rešio u svoju korist (3:1). Nekoliko dana kasnije 4. marta obeležili smo 76. rođendan Crvene zvezde, kluba sa srcem i dušom. Sledeći izazov za izabranike Dejana Stankovića bila je ekipa Čukaričkog koja je poražena na stadionu „Rajko Mitić“ (2:0). Zvezda je kao i svake godine obeležila Dan žena, a ovoga puta su Dejan Stanković i Milan Gajić posetili Sigurnu kuću i ulepšali pripadnicama lepšeg pola praznik. U martu mesecu Dejan Stanković je zabeležio i 50. meč na klupi Crvene zvezde. Naš klub je nastavio da ozvaničana saradnju sa talentovanim fudbalerima, te je tako 12. marta pet novih dečaka potpisalo profesionalne ugovore sa Crvenom zvezdom. Crveno-beli su u novom meču koji je odigran na popularnoj Marakani savladali Mačvu rezultatom 4:0, a zatim je usledilo gostovanje Voždovcu i još jedan odličan meč naših prvotimaca uz pobedu od 4:1. Ben je golom koji je postigao protiv Voždovca postao najefikasnije strani strelac u istoriji Crvene zvezde u svim takmičenjima. Nastavili su igrači Crvene zvezde sa humanitarnim radom, te je u ime tima kapiten Milan Borjan uručio posteljinu Univerzitetskoj dečijoj klinici u Tiršovoj. Sledeći meč odigran je protiv Mladosti na domaćem terenu i upisana je još jedna pobeda od 4:1. Momak rođen 2004. godine Marko Lazetić, veliki talenat našeg kluba je produžio ugovor sa Zvezdom 25. marta do 2024. godine. U martu mesecu Crvena zvezda je započela akciju „Budi i ti kapiten svoje Zvezde“, a osim toga postala je i bogatija za klub navijača u Vlasenici. U četvrtfinalu kupa Srbije izabranici Dejana Stankovića su savladali IMT (3:0) i rutinski obezbedili nastavak takmičenja, a prvenac u crveno-belom dresu postigao je Filipo Falko.\nOdlični rezultati su nastavili da se nižu i u četvrtom mesecu ove godine, Napredak je na gostujućem terenu savladan rezultatom 4:1. Pamtiće navijači Crvene zvezde 7. april po još jednom uspešno završenom večitom derbiju. Crveno-beli momci su minimalnim rezultatom na svom terenu porazili večitog rivala, a zatim pokazali humanost na delu i donirali dresove koje su nosili na tom meču. Dva dana kasnije ozvaničena je saradnja sa fondacijom „Budi human“. Pobeda protiv Javora od 5:1 bila je samo potvrda sjajne forme u kojoj su se nalazili igrači našeg kluba. Zvezda je u aprili mesecu posetila i Svratište za decu, a najveće iznenađenje za mališane bio je prvotimac našeg kluba Marko Gobeljić. Usledila su dva vezana meča protiv Radnika, oba odigrana na stadionu „Rajko Mitić“. Prvo su izabranici Dejana Stankovića odmerili snage sa ekipom iz Surdulice u prvenstvenom meču i izašli kao pobednici (2:1), a zatim istim rezultatom savladali ekipu Radnika u polufinalu Kupa Srbije i obezbedili plasman u finale ovog takmičenja. Crveno-beli momci su zatim gostovali Inđiji i uz još jednu „petardu“ upisali nova tri boda. Utakmica protiv Vojvodine odigrana 29. aprila ostaće upamćena u istoriji kao meč u kojem su crveno-beli slavili minimalnim rezultatom i obezbedili 32. titulu nacionalnog prvenstva. Već narednog dana blizanci koji oduševljavaju sve u Omladinskoj školi našeg kluba Nikola i Jovan Mituljikić su produžili ugovor sa Zvezdom do 2025. godine. Veliki petak igrači našeg kluba su proveli u druženju sa decom iz Zvečanske. Crvena zvezda je ugostila mališane i priredila događaj za pamćenje.\nU maju mesecu crveno-beli su odmerili snage sa ekipom Rada (2:2). Kao i svake godine 6. maja Crvena zvezda je obeležila klupsku slavu Đurđevdan. Sledeći prvenstveni meč je odigran protiv ekipe Zlatibora, ostvarena je još jedna ubedljiva pobeda (6:1), a upravo na ovom meču je Milan Pavkov zabeležio jubilarni 100. nastup u dresu našeg kluba. Nastavila je Zvezda da organizuje akcije davanja krvi na svom stadionu, a u maju mesecu je akcija „Crveno-bela krv“ održana po 21. put tokom koje je prikupljeno 280 jedinica krvi. Naredni izazov u Superligi Srbije je bio meč protiv Bačke, a crveno-beli momci su i na ovoj utakmici prikazali izuzetnu efikasnost (5:0). Stoti nastup u crveno-belom dresu na ovom meču upisao je i Aleksandar Katai, momak koji oduševljava navijače Crvene zvezde iz utakmice u utakmicu. U toku petog meseca godine omladinci Zvezde predvođeni Markom Neđićem su obezbedili titulu prvaka Srbije. Na veliku radost svih navijača šef stručnog štaba Dejan Stanković je 18. maja produžio ugovor do 2024. godine i nagovestio nove uspehe sa crveno-belima. Utakmica protiv Metalca ponovo je bila prava fudbalska predstava u kojoj su navijači Crvene zvezde uživali i koja je završena rezultatom (5:1). Oboren je i rekord po broju postignutih golova u jednoj sezoni, fudbaleri Crvene zvezde su postigli 114 golova, a to je ujedno i najefikasniji učinak našeg tima u istoriji, ali i u istoriji nacionalnog prvenstva. Osim državnog rekorda, naš klub je oborio i svetski koji se odnosi na broj osvojenih bodova u jednoj sezoni (108). Sjajna sezona našeg tima je obeležena spektakularnom proslavom na vodi, uz prisustvo velikog broja zvezdaša i do sada neviđenih efekata na ovim prostorima. Sezona 2020/2021. krunisana je pobedom u finalu Kupa Srbije nad večitim rivalom i osvajanjem dugo čekane duple krune. U neizvesnoj završnici, posle penal serije 25. maja crveno-beli momci su izašli kao pobednici i stavili tačku na spektakularnu sezonu. Dan kasnije ostvarena je velika želja navijača našeg kluba, Aleksandar Dragović je i zvanično postao igrač Crvene zvezde. Obeležili smo i 30 godina od najvećeg uspeha u istoriji kluba, 29. maj bio je rezervisan za prisećanje na evropsku titulu koja je osvojena 1991. godine.\nJun je bio mesec članova u kojem je Zvezda sklopila veliki broj ugovora sa različitim kompanijama koje našim najvernijim navijačima pružaju dodatne pogodnosti. Odmah po završetku sezone saradnja je produžena i sa Aleksandrom Kataijem do 2024. godine, te su zvezdaši mogli bezbrižno da čekaju početak priprema za novu sezonu. Već 14. juna je otvorena i loža „Bora Kostić“ koja se nastavlja na najveći sportski muzej na ovim prostorima. Ugovor je produžio i mladi Nikola Stanković koji se obavezao na vernost našem klubu do 2025. godine. Mirko Ivanić je prvi igrač koji je poneo nagradu „Bora Kostić“ koja će se svake godine uručivati najboljem strelcu ekipe, a vezni igrač našeg tima je tu poziciju u sezoni 2020/21. obezbedio zahvaljujući 21 golu, koliko je postigao. Zvezdina nova Skupština konstituisana je 19. juna, a produžetak saradnje do 2023. godine dogovoren je sa Srđanom Babićem. Već 24. juna prvotimci našeg kluba su započeli pripreme za sezonu 2021/22, izabranici Dejana Stankovića su otputovali u Austriju gde su gradili formu za početak takmičenja. Tokom juna meseca naš klub je započeo i veliki karavan koji je obilazio gradove Srbije, Republike Srpske i Crne Gore i davao mogućnost članovima da se slikaju sa najvažnijim trofejima.\nNa samom početku meseca naš klub je pojačao nekadašnji igrač Crvene zvezde Nenad Krstičić koji se ekipi priključio na pripremama u Austriji 2. jula. Samo nekoliko dana kasnije Zvezda je dogovorila dolazak napadača Ohija u naš klub u januaru 2022. Tu nije bio kraj pojačanjima, jedan od najtalentovanijih mladih igrača Srbije Petar Stanić postao je deo Crvene zvezde 3. jula. Dva dana kasnije još jedan napadač stigao je u redove crveno-belih, a reč je o Luisu Dioniju. Jul mesec je definitivno obeležio prelazni rok, a novi produžetak ugovora do 2025. dogodio se sa Andrijom Radulovićem, momkom koji važi za jednog od najvećih talenata naše Omladinske škole i od kojeg se u budućnosti očekuje mnogo. Prvi meč u sezoni odigran je protiv Vojvodine a crveno-beli momci su remizirali (0:0) sa ekipom iz Novog Sada i pored dominantne igre tokom celog meča, a navijači Crvene zvezde su se posle 380 dana vratili na stadion. Radilo se tokom godine i na infrastrukturi te je 18. juna predstavljena nova izuzetno moderna teretana igrađena za potrebe prvog tima. Usledio je i prvi meč u kvalifikacijama za Ligu šampiona, crveno-beli su na teškom gostovanju u Kazahstanu poraženi rezultatom 2:1. Naredni meč u Superligi Srbije crveno-beli su odigrali protiv Mladosti i slavili minimalnim rezultatom. Crveno-beli momci su u revanš meču protiv Kairata koji se igrao pred 20.000 mališana pokazali kvalitet i kazahstanskog predstavnika ispratili sa pet golova u mreži. Na redu je bio meč protiv Spartaka u kojem su fudbaleri Crvene zvezde ostvarili pobedu (3:1), a na tom meču je debitovao mladi golman Miloš Gordić.\nNastavak borbe za grupnu fazu Lige šampiona doneo je dvomeč sa ekipom Šerifa, rezultat u prvoj utakmici odigranoj na našem stadionu je bio 1:1, dok su crveno-beli u Moldaviji poraženi minimalnim rezultatom i svoj evropski put nastavili u kvalifikacijama za Ligu Evrope. Tokom avgusta meseca još jedan Zvezdin biser je produžio ugovor do 2025. godine, a reč je talentovanom štoperu Andreju Đuriću. Ivanić i Kanga su takođe u toku avgusta meseca postali deo grupe igrača koji su za naš klub odigrali trocifren broj utakmica. Novi izazov u Superligi Srbije bio je protiv Napretka a naši igrači su uspešno savladali i tu prepreku. Akcija „Crveno-bela krv“ po 22. put održana je na stadionu „Rajko Mitić“, a ukupno je prikupljeno 297 jedinica krvi. Ugovor sa Crvenom zvezdom je do 2024. godine 13. avgusta produžio ljubimac navijača Milan Pavkov. Evropski put nastavljen je utakmicom na Marakani protiv Kluža, a izabranici Dejana Stankovića su bili i više nego ubedljivi i slavili rezultatom 4:0. Do revanša u Rumuniji crveno-beli su odmerili snage sa ekipom TSC-a na domaćem terenu i stigli do nova tri boda,a na tom meču su uručeni dresovi sa brojem 150 Marku Gobeljiću i Milanu Rodiću koji su zabeležili još jedan lep jubilej. Meč u Rumuniji završen je u korist našeg tima (2:1) i samo je potvrdio Zvezdino takmičenje u grupnoj fazi Lige Evrope, čime je evropska jesen u drugom po jačini evropskom klupskom takmičenju obezbeđena. Žrebom koji je održan 27. avgusta odlučeno je da će crveno-beli odmeravati snage sa Bragom, Midtjilandom i Ludogorecom. Poslednji meč u avgustu mesecu odigran je sa ekipom Čukaričkog, a naš tim je slavio rezultatom 2:1. Pred sam kraj osmog meseca u godini naš tim je pojačao Rišairo Živković, dok je defanzivac Srđan Babić pozajmljen Almeriji. Omladinci Crvene zvezde su 31. avgusta dobili protivnika u okviru prvog kola Omladinske Lige šampiona, irskog predstavnika Sent Patrik.\nPrvog dana septembra meseca obeležen je 58. rođendan stadiona „Rajko Mitić“. Posle reprezentativne pauze crveno-beli su se vratili na teren protiv Proletera i uz postignuta tri gola stigli do nova tri boda u borbi za titulu. Prvi meč u okviru grupne faze je odigran protiv Brage 16. septembra, a izabranici Dejana Stankovića su ostvarili veliki uspeh na samom startu takmičenja i upisali prvu pobedu (2:1) u meču koji je odigran na našem stadionu. Usledio je 165. večiti derbi koji je odigran na gostujućem terenu i završen nerešenim rezultatom (1:1). Sledeći meč fudbaleri Crvene zvezde su odigrali protiv Novog Pazara na strani i slavili rezultatom 4:0, a na ovom meču je kapitensku traku ponelo Zvezdino dete mladi Strahinja Eraković. Omladinci našeg kluba su 29. septembra odmerili snage sa Sent Patrikom u Irskoj i uz dva gola talentovanog Lazetića stigli do važne pobede (2:1) u prvom kolu Omladinske Lige šampiona. Na krilima sjajnih rezultata omladinaca i prvotimci Crvene zvezde su stigli do pobede na gostovanju u Bugarskoj savladavši Ludogorec minimalnim rezultatom 30. septembra.\nTakmičenje u prvenstvu nastavljeno je već 3. oktobra kada je na stadionu „Rajko Mitić“ odigran meč protiv Metalca (3:1), a na toj utakmici Slavoljubu Srniću je uručen dres sa brojem 150 koji simbolizuje broj utakmica koji je Šapčanin odigrao u dresu našeg kluba. Fenomenalni su bili izabranici Dejana Stankovića na gostovanju Kolubari, kada su postigli čak sedam golova i rutinski rešili meč (7:1) u svoju korist, a upravo na toj utakmici Zvezda je imala najefikasnije poluvreme u 21. veku. Talentovani juniori Luka Lečić i Stefan Leković su 18. oktobra potpisali ugovore sa Zvezdom do 2024. godine. Dva dana kasnije izabranici Marka Neđića su slavili na stadionu Čukaričkog u revanš meču Omladinske Lige šampiona. Juniori našeg kluba su rezultatom 2:0 savladali ekipu Sent Patrika i plasirali se u drugo kolo Lige šampiona za mlade. Usledio je i prvi remi fudbalera Crvene zvezde u okviru grupne faze Lige Evrope. Na gostovanju u Danskoj crveno-beli su odigrali 1:1 sa Midtjilandom. Mirko Ivanić je 22. oktobra produžio ugovor sa našim klubom do 2025. godine na oduševljenje svih onih kojima je Zvezda u srcu. Novi meč na popularnoj Marakani odigran je protiv Radničkog iz Niša, osvojena su tri boda, a do pobede se došlo uz postignut jedan gol (1:0). Posle Ivanića u oktobru mesecu ugovor sa matičnim klubom produžilo je Zvezdino dete Strahinja Eraković, koji se obavezao na vernost do 2025. godine, a samo nekoliko dana kasnije i talentovani golman Miloš Gordić je potpisao na još dve godine. Usled napornog ritma 27. oktobra naš tim je prvi put poražen u domaćem prvenstvu od ekipe Radnika na gostujućem terenu (2:1). Već naredna utakmica koja je odigrana poslednjeg dana oktobra bila je prilika za popravni. Na gostovanju Radničkom 1923 izabranici Dejana Stankovića su popravili utisak i savladali (3:0) Kragujevčane.\nOmldinci Crvene zvezde su odmerili snage sa italijanskim predstavnikom Empolijem u okviru Omladinske Lige šampiona i remizirali (1:1) na stadionu Čukaričkog i pored sjajne igre. Izabranici Dejana Stankovića su evropski put nastavili na popularnoj Marakani 4. novembra kada su odmerili snage sa ekipom Midtjilanda i pretrpeli prvi poraz minimalnim rezultatom u grupnoj fazi Lige Evrope. Dan kasnije naš klub je obeležio dve godine postojanja Zvezda TV-a. Prilika da se popravi rezultat iz 1. kola Superlige Srbije stigla je 7. novembra, a izabranici Dejana Stankovića su je na pravi način iskoristili i slavili protiv Vojvodine rezultatom 2:1. Povratak nakon reprezentativne pauze doneo nam je još jednu pobedu (1:0) koja je ostvarena protiv Inđije na gostujućem terenu. Nastavili su crveno-beli u istom ritmu i ubedljivim rezultatom stigli do nova tri boda u meču koji je odigran protiv Mladosti iz Lučana (5:1). Omladinci Zvezde su 23. novembra u revanš meču odigranom u Italiji poraženi od Empolija i na taj način su izabranici Marka Neđića završili takmičenje u Omladinskoj Ligi šampiona. Potvrdili su crveno-beli kvalitet i protiv Ludogoreca na domaćem terenu. Savladan je bugarski predstavnik minimalnim rezultatom i na taj način je obezbeđeno evropsko proleće. Poslednja utakmica u novembru odigrana je protiv Spartaka, ostavaren je novi trijumf (3:0), a pored ubedljive pobede meč je obeležila dodela dresova Milanu Borjanu koji je zabeležio 200. nastup za naš klub, kao i El Fardu Benu koji je za Zvezdu odigrao 150. mečeva.\nPrvi dan poslednjeg meseca u godini obeležila je utakmica sa ekipom Voždovca koja je završena pobedom našeg tima minimalnim rezultatom. Akcija „Crveno-bela krv“ je po 23. put održana na stadionu „Rajko Mitić“, ali ovog puta i širom Srbije i Republike Srpske i ukupno je prikupljeno 1178 jedinica krvi. Izabranici Dejana Stankovića su 5. decembra odmerili snage sa ekipom Napretka na veoma teškom gostovanju i stigli do pobede i nova tri boda (2:0). Samo tri dana kasnije obeležen je veliki uspeh našeg kluba koji je ostvaren 1991. godine kada su fudbaleri Crvene zvezde u Tokiju postali prvaci sveta. Već 9. decembra postignut je najveći uspeh upravo od 1991. godine, crveno-beli su u Portugalu protiv Brage odigrali nerešeno (1:1), ali je i taj rezultat bio dovoljan za fenomenalan uspeh, prvu poziciju u grupi i direktan plasman u osminu finala Lige Evrope. Poslednja utakmica odigrana na popularnoj Marakani u 2021. godini završena je nerešenim rezultatom. Fudbaleri Crvene zvezde su remizirali sa ekipom Radnika (1:1) u meču u kojem su dominirali, a na toj utakmici jubilej je zabeležio Milan Gajić kojem je dodeljen dres sa brojem 100, kao i šef stručnog štaba našeg tima kome je ovaj meči bio 100 na klupi Crvene zvezde. Polusezona je završena gostovanjem ekipi TSC-a i pobedom (3:2) u meču koji je izgledao kao evropska utakmica. Za sam kraj godine naš klub je organizovao novogodišnji karavan u okviru kojeg je posećivao mališane koji su rođeni 2021. godine i imaju člansku kartu Crvene zvezde. Crveno-beli Deda Mraz je obilazio mališane i radovao ih specijalnim Zvezdinim paketićima, a naš klub je još jednom pokazao da pažnju posvećuje svim članovima.


Prednosti i brige koje se povezuju sa kineskim vakcinama\nTanjug 21. decembra 2020. 09:01\nHONGKONG – Kineski zdravstveni zvaničnici saopštili su da će Kina vakcinisati stanovnike u što kraćem roku, međutim, kineske farmaceutske kompanije još nisu objavile zvanične podatke o kliničkim rezultatima u kasnoj fazi što izaziva zabrinutost za efikasnost i bezbednost vakcina, navodi Kineska globalna televizijska mreža (CGTN).\nKina je od jula davala eksperimentalne vakcine ljudima koji se suočavaju sa visokim rizikom od zaraze virusom kovid-19.\nViše od milion doza vakcine primili su ljudi koji spadaju u rizične kategorije stanovništva i „do sada nisu zabeleženi ozbiljni neželjeni efekti“, rekao je zvaničnik kineske Nacionalne zdravstvene komisije, na čelu kineskog tima za razvoj vakcina protiv kovida-19, Dženg Džungvej (Zheng Zhongwei) na konferenciji za novinare u subotu, na pitanje da li su kineske vakcine efikasne jer nisu dostupni zvanični podaci.\n„Među onima koji su vakcinisani, više od 60.000 njih putovalo je u visokorizična područja u inostranstvu i nije zabeležena nijedna ozbiljna infekcija“, izjavio je Dženg.\nPrema njegovim rečima, za neke vakcine koje su razvijene prikupljeno je dovoljno podataka za privremenu analizu ispitivanja u trećoj fazi na ljudima, što se kontinuirano daje na uvid regulatoru za lekove, a relevantni podaci, kako je kazao, “biće objavljeni na vreme“.\nKina je u aprilu gotovo zaustavila širenje virusa kovid-19 pošto se broj novih slučajeva do kraja marta kretao oko nekoliko desetina dnevno u poređenju sa više hiljada dnevno kada je bio vrhunac zaraze u toj zemlji, piše CGTN.\n„S jedne strane za Kinu je dobra vest da je virus pod kontrolom, ali sa druge strane proizvođačima lekova i vakcina postalo je mnogo teže da nastave ispitivanje na ljudima jer je dostupno manje pacijenata“, ističe se u članku.\nKompanije Sinofarm (Sinopharm) i Sinovak (Sinovac) su zbog toga sprovele klinička ispitivanja u Brazilu, Turskoj, Indoneziji i još nekoliko zemalja i prema zvaničnim podacima vakcine je primilo ukupno 75.000 učesnika ispitivanja i nisu prijavljeni ozbiljni neželjeni efekti.\nPojedini stručnjaci ocenjuju, navodi CGTN, da kineske vakcine protiv kovida-19, za koje se koristi tradicionalna tehnologija za proizvodnju, „imaju više prednosti u kratkom roku“ u odnosu na one koje su razvili američki Fajzer (Pfizer) i Moderna.\nVeć testirana tehnologija poput inaktiviranih vakcina, a to je metoda za koju se opredelio Sinovak, koristi mrtve čestice virusa da pokrene imuni sistem tela da proizvede antitela, dok „mRNA“ vakcina poput one koju su razvili Moderna i Fajzer koristi napredniju tehnologiju, a koje deluju ubrizgavanjem dela genetskog koda virusa u telo kako bi se imuni sistem osposobio za napad, navedeno je u tekstu.\n„Vakcine ‘mRNA’ su nova vrsta vakcine i (trenutno) nema uspešnog primera koji se koristi u populaciji“, rekao je vanredni profesor Tehnološkog fakulteta Univerziteta Naniang, Luo Dahai za Bi-Bi-Si (BBC).\nPored toga, dodaje se u članku, na osnovu različite tehnologije proizvodnje različiti su zahtevi za skladištenje i otpremu pošiljke vakcina, pa se tako kineske vakcine mogu distribuirati na dva do osam stepeni, dok se vakcine proizvođača Fajzer moraju držati na minus 70 stepeni Celzijusa.


Press Online :: Društvo :: Srpski maneken koji živi u Beču posle terorističkog napada: "Bio sam NA TRČANJU kad se desio udar, nekako sam uspeo da se probijem"\n- Oko 21 sat došlo je prvo do napada na Sinagogu i odatle su počeli da pucaju na civile. Kasnije su se napadi proširili na 9. bečki okrug, 11. okrug i imam informacije i na 20. okrug. Kruže informacije da je bačena granata u metrou, na liniji U3, gde je povređeno oko 50 ljudi, ali te informacije za sada nisu potvrđene - priča Lazić i nastavlja:\n- Ja sam se našao napolju kada se desio udar, tačnije bio sam na trčanju ali nekako sam uspeo da se probijem i za sada je sve u redu. Danas sigurno neću ćerku pustiti u školu i apelujem na sve naše ljude da ostanu kućama i što manje da se kreću dok ovo ne prođe. Takođe, od danas je zbog korona virusa opet uveden policijski čas, u periodu od 20h do 06h.\nPre nego što je došlo do terorističkog napada u Beču, u kojem je ubijeno troje ljudi, na Instagramu se pojavila slika džihadiste sa vrlo sličnim oružjem kakvo je imao i bečki terorista. Austrijska policija još proverava identitet ubijenog teroriste, a nemački Bild javlja kako istražitelji sumnjaju da se radi osobi čija je slika objavljena na Instagramu.\nHaos na ulicama Beča posle terorističkog napada\nPrema pisanju Bilda, on je u ponedeljak dvojici prijatelja poslao snimke napada na Šarli Ebdo iz 2015. godine kada je ubijeno 12 ljudi, a na Instagramu je objavio nekoliko slika na kojima se zaklinje na vernost vođi terorističke milicije takozvane Islamske države. Na nekim fotografijama pozira sa puškom i mačetom, a ima i slika sa hrpom municije, prenosi portal Index.


U subotu Otvoreno MMA prvenstvo Beograda - SPORTSKI ŽURNAL\nKako su danas najavili organizatori, učešće su potvrdili klubovi mešovitih borilačkih veština iz Srbije, Crne Gore i zemalja regiona\nOtvoreno MMA prvenstvo Beograda biće održano u subotu na platou ispred tržnog centra Delta siti.\nKako su danas najavili organizatori, učešće su potvrdili klubovi mešovitih borilačkih veština iz Srbije, Crne Gore i zemalja regiona.\nProgram će početi u 10.00, kada su predviđene borbe u amaterskoj konkurenciji. Od 20 časova na programu je centralni događaj, finale u poluprofesionalnoj kategoriji.\n- Očekujemo jak turnir koji će ponovo imati međunarodni karakter sa gostima iz inostranstva. Pozivamo sve ljubitelje MMA na celodnevno druženje u subotu - rekao je predsednik MMA saveza Beograda Stevan Tuović.\nOn je naveo da u Srbiji ima 80 registrovanih MMA boraca i da će se neki od njih predstaviti beogradskoj publici.\nZainteresovani mogu rezervisati i preuzeti besplatne ulaznice na info pultu Delta sitija do petka 20. septembra, uz lični dokument. Broj ulaznica je ograničen.


Penaldžija Brandao za slavlje Veleža poslije 33 godine – Sport News Magazin\nNASLOVNA/FUDBAL/EUROKUPOVI/Penaldžija Brandao za slavlje Veleža poslije 33 godine\nPenaldžija Brandao za slavlje Veleža poslije 33 godine\nFudbaleri Veleža pobijedili su u prvom meču Lige konferencija Kolerajn iz Sjeverne Irske sa 2:1 i na lijep način se vratili na evropsku scenu poslije 33 godine. Gosti su poveli, ali je Brandao izjednačio iz penala, a zatim postigao još jedan gol sa „bijele tačke“.\nMostarci su uputili čak 31 šut ka golu gostiju, koji su postigli gol iz jednog jedinog šuta, pa je razlika u kvalitetu očigledna i Velež se može nadati prolazu s obzirom na viđeno u prvom meču. Atmosfera na „Grbavici“ bila je odlična, a Velež pokazao da je klub koji zaslužuje da mnogo češće igra evropske utakmice.\nSarajevo je ranije danas remiziralo sa Milsamijem u Moldaviji bez golova.\nFiniks poveo sa 2-0 u finalu plej ofa NBA lige


pink.rs | Saznajte u NOVOM JUTRU sve o povlačenju lekova za želudac 'ranitidin' i 'ranisan' sa tržišta\nŠtampu danas prelistavamo sa Borisom Vukovićem, odgovornim urednikom Srpskog telegrafa i Slobodanom Samardžijom, bivšim dopisnikom "Politike" iz Moskve.\nPrištinske privremene institucije zabranile su zvaničnicima Srbije da učestvuju u kampanji za predstojeće kosovske izbore 6. oktobra. sa obrazloženjem da su ovu odluku kosovske vlasti donele, nakon pretnji zvaničnog Beograda zajednici kosovskih Srba. Da li je ovo kršenje svih dosadašnjih dogovora I pregovora u Briselu, ali I kršenje ljudskih prava. O ovome razgovaramo sa Milovanom Drecunom predsednikom Skupštinskog odbora za KiM I Petrom petkovićem iz Kancelarije za KiM.\nLekovi za želudac "ranitidin" i "ranisan", povlače se sa tržišta u Srbiji, ali i u drugim zemljama, zbog sumnje u nesispravnost aktivne supstance ranitidin. O ovome pričamo sa Sašom Jaćovićem direktorom Agencije za lekove i medicinska sredstva\nDa li se možemo nazvati nacijom odbojke....koliko je rada potrebno da bi se došlo do evropskog zlata...i kakav je osećaj kada cela zemlja uzvikuje tvoje ime..reći će nam bivši kapiten odbojkašske reprezentacije Srbije Željko Tanasković i bivši odbojkaš Edin Škorić.\nFudbalski klubovi Crvena zvezda i Partizan učestvuju u UEFA takmičenjima..Zvezda u Ligi šampiona a Partizan u Ligi Evrope. Najvažnija sporedna stvar na svetu će u narednom periodu biti u centru pažnje. Tako će biti i na Trgu republike u Beogradu...a šta nas očekuje tokom ove fudbalske jeseni reći će nam, fudbaler Crvene ZVezde Branko Jovičić, fudbaleri PArtizana Zlatan Šehović i Aleksandar Popović i predsednik Skupštine grada Beograda Nikola Nikodijević\nOvog jutra POD REFLEKTORIMA ćemo najaviti pozorišnu predstavu "Arhangelov vojnik", koja se bavi najodlikovanijim, ali i najhrabrijim vojnikom Velikog rata,A naši gosti ovog jutra glumci Aleksandar Lazić i Predrag Vasić.\nPevačica Lena Kovačević reći će nam svoje utiske sa predstavljanja kolekcije Suzane Perić u Milanu.\nHit jutra rezervisan je dr Neleta Karajlića, koji će nam pored muzike predstaviti i svoju knjigu.


Tanjug 28. septembra 2021. 21:32\nNJUJORK – Gradonačelnik Njujorka Bil de Blazio izjavio je danas da je došlo do povećanja broja vakcinisanih na dnevnom nivou za 45 odsto otkako je vakcinacija u julu postala obavezna za pojedine radnike.\nDržavne i privatne bolnice rade normalno nakon što su medicinari imali rok do ponedeljka da se vakcinišu ili da dobiju otkaz.\nOko 500 medicinara njujorškog zdravstvenog sistema nije na poslu, preneo je ABC njuz.\nZdravstvene službe Njujorka i bolnice sada imaju 91 odsto vakcinisanih, što je porast za jedan odsto u odnosu na ponedeljak.\nGradski čelnici kažu da je oko 5.000 zaposlenih nevakcinisano u bolničkom sistemu, što je pad u odnosu na više od 8.000 prošle nedelje.\nNajveća privatna bolnica u državi Njujork „Nortvel“ saopštila je da je dvadesetak „nevakcinisanih šefova“, članova menadžmenta ili nivoa iznad.\n„Počinjemo sa procesom izbacivanja našeg nevakcinisanog osoblja“, naveo je „Nortvel“ u saopštenju.\nDžihadisti ID-K preuzeli odgovornost za napad u džamiji u…\nZakon o zastiti cirilice ide na Ustavni sud Republike Srpske\nAustralija: Policija pronasla 450 kg heroina, rekordna…\nIndonezija: 11 učenika se utopilo u reci na školskom izletu\nU Severnoj Makedoniji predizborna tisina pred lokalne izbore


Grad Novi Pazar - Veliko interesovanje za akciju, grad čistiji, deponije uklonjene\nVeliko interesovanje za akciju, grad čistiji, deponije uklonjene\nNovi Pazar je danas poklazao da minimalnim naporima svi možemo doprineti cilju da naš grad postane čistije i lepše mesto za život. U okviru obeležavanja 15. septembra, Svetskog dana čišćenja, grupe volontera uspele su da za nekoliko sati očiste brojne lokacije u gradu, među kojima su i divlje deponije. U akciju su se osim radnika JKP Čistoća uključili bili brojni volonteri,učenici, izviđači, predstavnici različitih omladinskih organizacija. Bez podrške Gradske uprave i obezbeđivanja potrebne mehanizacije, ovaj fantastično obavljen zadatak bilo bi mnogo teže realizovati.\n”Udruženim snagama, zajedno sa sugrađanima, učinili smo da brojne lokacije budu čistije. Svako može da da svoj doprinos, da uredi svoju ulicu i svoj komšiluk. Potrebno je da zaštitimo našu oklinu i sprečimo uništavanja mobilijara, ali je važno i da građani prijavljuju divlje deponije“, rekao je gradonačenik, Nihat Biševac.\nPosebnu pažnju su, učešćem u akciji, privukli su polaznici novopazarskih vrtića i njihovi vaspitači, kao i stanari stambenih zgrada koji su čistili prostor oko zgrada. Iz Odeljenja za zaštitu životne sredine, za sve učesnike akcije imaju samo reči hvale.\n“U čitavom svetu se danas sprovodi ova akcija uklanjanja otpada i drago mi je što je i Novi Pazar dio te priče“, kaže ispred Odjeljenja za zaštitu životne sredine pri Gradskoj upravi, Malića Plojović.\nJedan od najvažnijih postignutih ciljeva ove akcije jeste čišćenje diviljih deponija poput one u Blaževu, Šutenovcu i Ulici 1. maja, a koje predstavljaju ozbiljan problem u tim naseljima i celom gradu.


Savet bezbednosti UN raspravljaće danas o novom, četvoromesečnom izveštaju generalnog sekretara UN Antonija Gutereša o radu Misije UN na Kosovu (UNMIK).\nU izveštaju za period od 16. januara do 15. maja 2019. godine, Gutereš je izrazio zabrinutost zbog tenzija između Beograda i Prištine i apelovao na obe strane da se uzdrže od zapaljivih izjava i provokacija koje bi mogle da izazovu nerede.\nGutereš je u izveštaju konstatovao da od februara nije održan nijedan sastanak predstavnika Beograda i Prištine pod okriljem EU i zatražio da bez odlaganja budu uklonjene sve prepreke za nastavak dijaloga.\nNaveo je da su kosovske takse na proizvode iz Srbije još na snazi i da je predsednik Srbije Aleksandar Vučić najavio kontramere ukoliko one ne budu ukinute.\nOd usvajanja Rezolucije 1244, 10. juna 1999. godine, SB UN raspravljao je o Kosovu četiri puta godišnje. U februaru je dogovoreno da ove godine budu održane tri sednice SB UN o Kosovu, a 2020. dve sednice.


Italija: Istražuje se plan antivaksera za oružani napad\nTanjug 9. septembra 2021. 11:38\nRIM – Italijanska policija upozorila je danas da su neki od protivnika vakcine pozivali na oružane napade tokom planiranih antivladinih protesta ovog vikenda i saopštila da se za osam osoba vodi istraga zbog podsticanja na na krivično delo.\nU policijskom saopštenju se navodi da su pretresi sprovedeni u šest italijanskih provincija, uključujući Milano, Rim i Veneciju, a da je osam osoba pod istragom kao deo grupe koja na aplikaciji Telegram sebe naziva „ratnicima“, prenosi Rojters.\nSumnja se da su se oni spremali da izvedu napade tokom demonstracija zakazanih u subotu i nedelju u Rimu protiv vladinih zdravstvenih propusnica, kojima se omogućava ulazak na mnoga javna mesta u okolnostima pandemije kovid-19.\nPolicija sumnja da je grupa koristila Telegram da organizuje svoje aktivnosti i da podstakne druge da izvode napade u drugim gradovima, navodi se u saopštenju.\nOvaj sistem izazvao je proteste nekih Italijana koji kažu da on narušava prava i slobode, ali se samo manji broj njih pojavio na demonstracijama organizovanim prošle nedelje kojima je planirano da se blokira železnički saobraćaj širom zemlje.


Američki stručnjak: Slede nepotrebna patnja i smrt\nIzvor: B92, 12.Maj.2020, 16:00\nDirektor Nacionalnog instituta SAD za alergije i infektivne bolesti Fauči kaže da će upozoriti federalne vlasti na posledice naglog početka rada privrede.\nKako navodi, upozoriće ih da će "nepotrebna patnja i smrt" biti rezultat naglog ponovnog početka rada privrede uprkos toku pandemije.\nU i-mejlu "Njujork tajmsu", Fauči >> Pročitaj celu vest na sajtu B92 << je rekao da će njegova glavna poruka biti o opasnosti od naglog popuštanja ograničenja uvedenih zbog pandemije.\nFauči je u sukobu s predsednikom SAD Donaldom Trampom, koji požuruje guvernere saveznih država da ukinu ograničenja rada privrede i da povuku naredbe građanima da ne izlaze iz kuća, što je sve u SAD rešeno različito, od države do države.\nIzvor: NoviMagazin.rs, 12.Maj.2020\nDirektor Nacionalnog instituta SAD za alergije i infektivne bolesti, Entoni Fauči izjavio je danas da namerava da upozori federalne vlasti da će "nepotrebna patnja i smrt" biti rezultat naglog ponovnog početka rada privrede uprkos toku pandemije...Taj vodeći stručnjak radne grupe Bele kuće za borbu...


Švajcarska pokreće svoju Strategiju saradnje sa Kosovom za period 2017-2020 – AQH\nŠvajcarska pokreće svoju Strategiju saradnje sa Kosovom za period 2017-2020\nPovodom posete zamenice državnog sekretara Federalnog ministarstva spoljnih poslova Krystyna Marty Lang, Švajcarska je 21. februara 2018. pokrenula Strategiju saradnje sa Kosovom za period 2017-2020, na ceremoniji okupljanja nacionalnih i međunarodnih partnera. 2018. godina obeležava 20 godina saradnje i 10 godina diplomatskih odnosa između Švajcarske i Kosova.\nDogađaj pokretanja Strategije saradnje ©ArbenLlapashtica\nNa ceremoniji okupljanja nacionalnih i međunarodnih partnera, zainteresovanih strana i medija, Švajcarska je pokrenula Strategiju saradnje sa Kosovom za period 2017-2020. Zamenica državnog sekretara Federalnog ministarstva spoljnih poslova, Krystyna Marty Lang, istakla je snažne odnose dve države i dugoročnu posvećenost Švajcarske da podrži razvoj Kosova. 2018. godina obeležava 20 godina saradnje i 10 godina diplomatskih odnosa između Švajcarske i Kosova.\nU duhu sporazuma o saradnji između vlada Švajcarske i Kosova, Strategija švajcarske saradnje sa Kosovom za period 2017-2020 ima za cilj da doprinese napretku Kosova na putu ka regionalnoj i evropskoj integraciji, podstičući demokratski politički sistem, mirno i kohezivno društvo, pružajući inkluzivan pristup osnovnim uslugama, vladavini prava i socijalno-tržišnoj ekonomiji.\nU potpunom usklađivanju sa prioritetima Vlade Kosova, podrška Švajcarske za period 2017-2020 se fokusira na sledeće prioritetne teme:\nDemokratsko upravljanje i sigurnost ljudi\nVoda i otpornost na klimatske promene\nFinansijske obaveze za period 2017-2020 iznose 85 miliona CHF. Švajcarska je Kosovu treći po veličini bilateralni partner za razvoj.\nZa više informacija, pogledajte (Švajcarsku Strategiju za saradnju na Kosovu) Swiss Cooperation Strategy Kosovo 2017-2020 (PDF, Number of pages 52, 9.5 MB).\nKraća verzija strateškog dokumenta je takođe dostupna na engleskom, albanskim i srpskom jeziku English (PDF, 3.0 MB, English), Albanian i Serbian.


Korupcioni skandal drma Kremlj: Uhapšen ministar ekonomije\nM. D. 15. novembra 2016. 11:37\nRuska služba bezbednosti uhapsila je ruskog ministra za ekonomski razvoj Alekseja Uljukajeva pod sumnjom za primanje mita u iznosu od dva miliona dolara u zamenu za pružanje podrške velikom ugovoru u koji je uključen državni naftni gigant Rosnjeft, saopštili su danas ruski istražitelji.\n„Reč je o iznuđivanju mita od predstavnika Rosnjefta praćenom pretnjama. Uljukajev je uhvaćen na delu dok je primao mito“, izjavila je portparolka Komiteta Svetlana Petrenko za RIA Novosti.\nIz Rosnjefta poručuju da neće komentarisati akcije istražnog komiteta, a portparol Kremlja Dmitrij Peskov za rusku agenciju Interfaks kaže da „postoje veoma ozbiljne optužbe koje zahtevaju ozbiljne dokaze“, kao i da je Putin obavešten o početku procesa koji je rezultirao hapšenjem Uljukajeva.\n„Celokupna suma od 329,69 milijardi rubalje će otići u ruski budžet“, navodi se u saopštenju Uljukajeva od 12. oktobra, i dodaje da je vlada dobila samo dve ponude.\nEvropol: Uhapseno 150 ljudi u sklopu borbe protiv dark web-a


Potpredsjednica Federacije BiH je pripremila i prijedlog prema kojem bi do završetka krize bilo obustavljeno plaćanje naknada članovima svih upravnih i nadzornih odbora na nivou Federacije BiH\nNavedene inicijative su pokrenute u cilju doprinošenja borbi protiv pandemije COVID-19, te posebno saniranju ekonomskih posljedica aktuelne krize.\nPrema prijedlogu potpredsjednice Mahmutbegović, naknade koje koriste izabrani zvaničnici i rukovodeći državni službenici poput naknada za odvojeni život, za prijevoz do mjesta prebivališta porodice, odnosno naknade za smještaj, trebaju biti svedene na minimum od 1 KM, ili ako je moguće da budu ukinute.\nPotpredsjednica Federacije BiH je pripremila i prijedlog prema kojem bi do završetka krize bilo obustavljeno plaćanje naknada članovima svih upravnih i nadzornih odbora na nivou Federacije BiH, ili, također, smanjeno na simboličan nivo od jedne konvertibilne marke.\nMahmutbegović je uputila i prijedlog prema kojem bi bio određen maksimalan iznos plaće, naknade i drugih materijalnih prava u organima vlasti Federacije BiH, organima upravljanja institucija Federacije BiH i javnim preduzećima u većinskom vlasništvu Federacije BiH, kao i njihovim uposlenicima. Taj iznos ne može biti veći od dvije prosječne plate u Federaciji BiH do završetka krize izazvane pandemijom COVID-19. Od ovog ograničenja se izuzimaju oni organi, institucije i javna preduzeća kao i njihovi uposlenici koji su direktno uključeni u rješavanje problema vanrednog stanja ili stanja prirodne nesreće (zdravstvo, policija, inspekcije …).\n– Ovo je prilika da se izvrši pravičnija raspodjela sredstava iz budžeta Federacije Bosne i Hercegovine. Nije pravedno da plaća jednog ljekara bude 1.700, a direktora određenih agencija i do 9.000 KM – poruka je potpredsjednice Mahmutbegović.\nOna je u ulozi predsjednice Administrativne komisije Zastupničkog doma Parlamenta Federacije BiH zakazala za ponedjeljak sjednicu na kojoj će se razgovarati o navedenim odlukama.\nMahmutbegovoć je na stanovištu da sve navedene odluke trebaju biti donesene „zbog proglašenog stanja nesreće izazvane pandemijom koronavirusa (COVID-19)“, a u cilju „ublažavanja negativnih ekonomskih posljedica pandemije, solidarišući se sa svima u realnom i javnom sektoru, naročito uzevši u obzir reducirane radne obaveze, primjerice, federalnih zastupnika“.\nIzričita je da ne može javni sektor ostati imun na sva ova dešavanja i zadržati sva trenutna prava i beneficije dok se realni sektor, od kojeg direktno zavisi, vidno urušava zbog novonastale situacije.\n– Krajnje nemoralno, nečasno i nepravično da se u toku trajanja ovako ekstremno opasnih uvjeta isplaćuju naknade za prava koja se ne mogu konzumirati, poput odlazaka u mjesto prijavljenog prebivališta, naknada za odvojeni život, za članstvo i rad u komisijama i radnih tijelima koja se ne sastaju i ne održavaju sjednice… Svaka kriza, pa i ova je svojevrsna šansa koju trebamo iskoristiti u smislu dodatnog jačanja sistema i kontrole finansijskih tokova i javne potrošnje jer je i više nego evidentno da u nizu zakonskih rješenja postoje brojne anomalije i devijacije koje predstavljaju osnov za nesavjesno i nemoralno trošenje budžetskih sredstava – kazala je Mahmutbegović, saopćeno je iz Službe za odnose s javnošću kabineta potpredsjenice Federacije BiH.\n#Melika Mahmutbegović#u fokusu


Izvor: JužneVesti.com, 14.Jan.2021, 20:03\nKako >> Pročitaj celu vest na sajtu JužneVesti.com << saopštavaju iz Opštine Surdulica, postoje dokazi da su osumnjičene kao članice Komisije sprovele tender poštujući sve procedure u skladu sa Zakonom, a Ministarstvo finansija i Evropska komisija su odobrili tendersku dokumentaciju projekta 2014. godine, nakon čega je objekat izgrađen, a svi troškovi rekonstrukcije odobreni.\nNekoliko godina kasnije nezavisni revizor iz Ministarstva za evropske integracije kažnjava opštinu Surdulica sa 47.079,76 evra smatrajući da je tenderska komisija trebalo da samostalno utvrdi iz bilansa stanja uspeha izvođača da je kreditno sposoban. Pomenuti ponuđač iako najjeftiniji nije imao bankarske garancije niti potvrdu banke da je kreditno sposoban što je bio uslov za učešće na tenderu, na šta se on kasnije nije ni žalio - navodi se u saopštenju.\nDodaju da je revizor kaznio Opštinu zato što objekat nije radio odmah po završetku radova, što nije bilo moguće bez dozvole za zapošljavanje osoblja, kao i novca za opremanje i kažu da je reč o Planinarskom domu sa 8 apartmana koji je danas u funkciji.\nTražimo od nadležnih organa da se naše koleginice brane sa slobode jer znamo da nema dokaza da je bilo zloupotreba. Surdulica je među 5 opština u Srbiji koja redovno aplicira za sredstva iz evropskih IPA fondova. Uspešno sarađuje sa opštinama iz Bugarske u projektima prekogranične saradnje i zajedno realizuju infrastrukturne i projekte iz kulture kako bi svojim građanima omogućili lepši i kvalitetniji život - kaže predsednica Opštine Aleksandra Popović.\nPodsetimo, zbog malverzacija sa javnim nabavkama oko rekonstrukcije Informacionog centra za zaštitu životne sredine na Vlasini, uhapšena je predsednica komisije za javne nabavke, kao i tri člana komisije iz Surdulice.\nSumnja se da su M. S, D. S, S. M i O. V. 2014. godine prihvatile ponudu sa najvišom ponuđenom cenom, a nezakonito odbile najpovoljniju ponudu, zbog čega je fondu Evropske unije vraćen iznos od 28.769 evra na teret Opštine Surdulica.


TRI SAOBRAĆAJNE NESREĆE U BEOGRADU: Povređena tri mladića | Happy BSC portal\nTRI SAOBRAĆAJNE NESREĆE U BEOGRADU: Povređena tri mladića\nNa proslavi uspeha vaterpolista Srbije sinoć u centru Beograda nije se dogodio nijedan incident, niti je bilo ikakvih nereda ili povreda, izjavila je jutros portparol Hitne pomoći Nada Macura.\nPrema njenim rečima, vikend noć je protekla uz manji broj tuča i alkoholisanih stanja, sa tri saobraćajna udesa, u kojima su povređena četiri mladića, od kojih ni jedan nije teže pobvređen.\nU saobraćajnoj nesreći koja se dogodila oko 22 sata, u ulici Braće Jerković lakše su povređena dva mladića starosti 18. godina.\nDruga nesreća se dogodila sat vremena nakon pomnoći, u ulici Patrijarha Joanitija, povređen je vozač starosti 22 godine, koji je prevezen u Urgentni centar.\n- U ulici Dr Ivana Ribara, jutros oko 04.00 časova, takođe je došlo do udesa u kojem niko nije teže povređen - kaže Macura.\nHitna pomoć je sinoć ukupno intervenisala 101 put, od toga 19 puta na javnom mestu.\nPozive su upućivali hronični bolesnici, mahom asmatičari, rekla je Macura i naglasila da, iako je bilo manjih tuča i alkoholisanja, u Beogradu nije bilo većeg remećenja javnog reda i mira uključujući i masovno okupljanje povodom uspeha vaterpolista.


Sanacioni plan opstine Ulcinj: SVAKI MJESEC 40 I KUSUR HILJADA DRZAVI - Ulcinj info\nSanacioni plan opstine Ulcinj: SVAKI MJESEC 40 I KUSUR HILJADA DRZAVI\n“Potpisivanjem Sanacionog plana dobili smo pravo na reprogramiranje obaveze prema državi na period od pet godina i mi sada svakog mjeseca uplaćujemo nešto preko 40 hiljada eura“, izjavio je predsjednik opštine Ulcinj Nazif Cungu.\nOn je rekao da je potpisivanjem tog dokumenta sa Vladom Crne Gore, odnosno Ministarstvom finansija, opština Ulcinj dobila pravo na korišćenje dodatnih kreditnih sredstava čak i za operativne troškove. „Zbog toga smo već pripremili izmjene budžeta da bi smo obezbjedili sredstva kako bi kompletna dugovanja, uključujući i ona prema radnicima, doveli na nulu“, kazao je on.\nPrema njegovim riječima, postoje i obaveze opštine koje proističu iz Sanacionog plana. „Tako, na primjer, prilikom zapošljavanja novih radnika mora da postoji saglasnost Ministarstva, kao i da kvartalno imamo kontrole od strane tog resora“, rekao je on dodajući da ako opština uspije da obezbjedi sredstva koja duguje automatski može doći do prekida Sanacionog plana.\nTaj dokument je potpisan 11. juna, a neke stranke su saopštile da je time praktično uveden stečaj u opštini Ulcinj.